
KA JINGLAM KHMAT 


La kham slem mynta ym don shuh kajinghikai 
ia ka grammar ha ka ktien Khasi ha ki skul bad kolej 
jong ngi. Kaba pynpule ia ka Hints jong i Babu Nissor 
Singh kam mut ba ngi pynpule grammar ia ki khun 
ki pyrsa jong ngi. Ha ka jingshisha, ki nongthoh 
grammar kiba kum u Rev. Hugh Roberts, u Nissor 
Singh bad u Mondon Bareh, kumjuh ruh kum ka 
Reader's Companion (1931) jong u Job Solomon ki kham 
thew ia kibym dei Khasi kum ka thong jong ki. 
Ka Grammar jong i kong D. Franklin Basaiawmoit 
kaba dei da ka Khasi ka bud ia ka dustur jong ki kot 
grammar rim ( traditional grammar ) ki English ia 
kiba ym shym la pynpule shuh ha ki skul ha ri 
sepngi. U F.M. Pugh, m.a. haba ula pynmih ia Ka 
Jingiar Ka Ktien Khasi ha ki ar thup um shym la 
don jingthmu ba kan long ka grammar, hynrei “ ban 
iarap ha ka thoh ka tar Khasi, bad lada lah, ha ka 
kren ruh ” (Ka Tien-Iam,-khmat, 1965) bad u la leh 
ruh tang kumta hi. 

La paw ha ki katto katne ki kot khubor ba ki 
nonghikai kolej ki sngew don kam ban don ka grammar 
Khasi; hynrei ym donsatia ba la kloi ban ai kawei 
kaba kum kata ka kot ; namar kata ka daw, nga 
pynmih .ia kane ba kan lam lynti sha ka grammar 
ba kham heh kham iar. 

Ka grammar kam dei ka literature wat lada la don 
ba tyrwa ban khot ia ka bad ka dictionary da ka literature 

of power . Ka grammar ka dei ka saians kaba hikai 
ban thoh bad krcn ia ka ktien ha ka rukom ba ki 
trai ri ki pdiang ba ka long ka babeit. Namar kata, 
ka long ka jingpulc kaba don la ki ain kumba don 
kiwei pat ki tnat ka saians. 

Ki nonghikai bad nongpule kin lap katto katne 
kiei kiei kiba kim ju iohsngcw mynshwa. Ia ki parts 
of speech (dkhot kren), la khot hangne da ki klas kyntien ; 
iaka dustur ban phiah ia ka sentens kumba pyni kiwei 
pat ki nongthoh, la phiah beit sha ki klas: Noun, Verb 
etc. hynrei la batai ia kawei kawei ha ka rukom bashai. 

Ym shym spcl Khasi ia ki klas. Ka daw ka long 
ba ngam kwah ba haba ki samla jong ngi kin thoh 
cksamin ha ka Grammar English kin bakla. Namar 
kane ka jinglong jong kane ka kot, baroh ki dak thoh 
ha ka English ki don lut ha ka. Ka la jan long hi ka 
jingsngew don kam lang ba yn pynrung ia ki ; hynrei 
ka jingkylli ka long kumno yn lch ia kata. Te katba ki 
riewstad kim pat iabcit jingmut ia kane, ki nonghikai 
bad nongpule ki lah ban pynrvng ia ki dak C, F, Q, 
V, X bad Z kat kum ka jingbit jong ki. Ia u G, u 
N bad I kiba la don lpa ym dei ban klet, 

Ka rukom pyniasoh ia ki kyntien ruh ka kham pher 
ha kane ka kot mynta. Nga da sngew dei hi ban thoh 
ha rum , ha neng , ha khmat , ha dien y ha shwa haba pyndon 
kam ia ka preposition : namar tang ki ha kiba dei ki 
preposition hok ki rum y neng y khmat y dien ki dei ki 
noun ; baroh ki dei, lane kdew, ia ka jaka. Kane ka 
kot kam shah ruh ban thoh : iaka, ianga, iau, iaphi, 
jongnga, jongngi, etc namar ia bad jong dei ki prepo- 
sition, katba ka y nga y ki dei ki pronoun ha kum kitei 

ki synjuk. Kumjuh ruh ha ki verb ba la pynlong da 
ka prefix lane infix ha ki jingthoh jong bun na ngi, 
la pynkhlad : pyndon kam, pyntrei kam etc. namar kam 
ka dei ka noun, tang ka don kaba dei ka verb tynrai 
kumta ruh jingdon kam , jingpyrkhat kam , jingtrei kam bad 
kum kita. Ia ka rukom pyniasoh kyntien haba thoh 
ia ka adjective, nga pyrshang ban bud ia kine ki 
nuksa: basngaid, baieit, basniew, babha : hynrei ba 
don kam , ba don nam , ba don burom; ngam sngew dei 
bad ka noun kan iakhleh wat lada ngi pyndon kam 
ia ka ban batai ia kawei pat ka noun ruh. Bun kiba 
kum kitei, hynrei lada lcit jia ba teng teng ki mih 
ha ka rukom barim, ka leit long pat ba ngam lap 
iohi ha ka por ba shon. 

Nga sngew pyrshah shibun ia ki jingpyrshang ban 
pynkulmar ia ka rukom spel dak. Ki jingpyrshang ki 
lah ban pynslem pynban ia ka jingithuh ia ka ktien 
Khasi. Ka kam ban leh ia kum kata ka dei ka jong 
ki phoneticians bad morphologists ym dei ka jong 
uno uno uba nang thoh. Don da kawei pat ka jait 
jingpule kaba leh ia kata ka kam ; bad ym ju tynnian 
ha ki paidbah ba kin pynlut por ha kum kita. 

Khatduh khatwai, ki samla kiba pyndon kam ia 
kane ka kot, kin ym shem jingch lashai lashisngi 
ynda kin pule ia ka grammar English jong ka phew 
snem ban wan. 


Gratus, H. W. STEN, 

New Kench’s Trace, 

Shillong 793 004 
March 15, 1987. 

KA NOUN 


1. Ka kyrteng ba la ai ia kaei kaei kaba ngi lah 
ban iohi, ktah, bad pyrkhat bad kaba bud ia ki kyntien 
marwei kum u, ka, i, ki ka long ka noun. Kumta, 
John, Don, Lucy, bneng, khyndew, jingiap, phlang, dkhiew, 
miaw ki dei ki noun. Na kitei ki nongmuna lah shuh 
shuh ban pyni ba ki dei ki briew, mrad, sim, nejaka. 
Ka kyrteng briew ruh ka dei ka noun namar lah ban 
batai ia ka jingmut kumne : briew ka mut uba iaid ar 
kjat, u shong ha ling, ha ka shnong, u phong jain, u 
pynkha khun kum ki mrad ban roi ban par. 

Ki dak kynriang ha ki sentens ha rum ki dei 
ki noun. 

U briew u la stad palat mynta ki por. 

U John u iam. 

Ka ding ka bur. 

Ka jingiap ka rong noh ia uwei u briew. 

Na kitei ki nuksa lah ban iohi ba ka noun ka 
don kam ia kitei ki kyntien ba la kdew^ na neng 
ban lam lynti. 

2. Ka noun ka paw ha ki katto katne tylli ki dur 
kat kum ka jingsngew ki briew. Ia ka kyrteng u briew, 
mrad, sim, jaka bad ki phlang ki kynbat ia kiba la ai 
tang ia ki hi, ngi khot proper noun : kata, ka kyrteng 
bathikna. U John, ka Lucy, u kulab, ka Shyllong, 

baroh ki dci ki kyrteng jong ki hi bad ym lah ban ai 
sha kawei pat ka jait. Ngim khot ia ka Wah Kupli da 
ka wah Kulab namar kata kam dci ka kyrteng jong ka. 

3. Ia ki kyrteng ba ai kyllum ia ka jait jong ka noun, 
jait briew, mrad, syntiew, dieng, maw la khot common 
noun . Common noun ka mut ka kyrteng ba iaioh lang; 
hynrei lah ban pynbynta sha ki tnat. Mrad ka mut 
ksew suri> sniang , etc.; sim ka mut tuta> saro, phreit etc.; 
kata, kiba iaid saw kjat bad kiba her da ki thapbniang. 
Lada ai kyrteng kyrpang, kum, Topu lane Trot ia u 
ksew, kata ka kyrteng ka kylla proper noun . 

4. Don ki kyrteng ba ngi ai ia kiei kiei kiba ngim 
lah ban iohi da ki khmat lane ktah da ki kti; hynrei 
ngi sngewthuh ia ka bor jong ki, ka kam, bad 
jinglong da kaba shu pyrkhat. Kum ia kita yn khot 
abstract noun . Don na kum kita ki noun kiba shim 
ia ka kynnoh jing- na khmat donruh kiba sah kumjuh. 
Kiba don jing - ki long kum kine: jingbha , jingiap , 
jingitynnaty jingieii , jingkyrduh etc. 

5. Kita ki noun bym don jing - kiba pyndep ia 
kajuh ka kamram ki long kum kine. : ka nengy ka rum> 
ka im y ka lap , ka bha> ka sniew y etc. Ka nuksa : 

U dieng ka jingtip ia ka babha bad ka basniew; lane 
dieng adong u la don ha Eden. 

Kumno ngan leit ma nga haba ngam tip ia 
ka rum ka neng? 

U diengduh jong me u iarap, 

U shan ha ka hiar ka kiew. 

Ia ka bha ka sniew jong u briew te ngam tip. 

Kin iatip hi ia ka tap ka im la jong. 

2. Ka long shynrang-kynthei (sex) 

6. Ka kyrteng gender ba ki English ki shim kyt- 
liang na ka Latin ka la rung ruh ha ki grammar 
ba la mih ha kine ki snem ba la dep kiba batai 
shaphang ka ktien Khasi. Ha kane ka jingpule, yn 
kdew ia ka long shynrang-kynthei lane sex ha ka 
jaka kata ka gender. Ha ka kren bad thoh Khasi, 
ngi don khyndiat tylli ki noun kiba pyniapher ia 
u shynrang na ka kynthei. Kita ki khyndiat tylli 
kiba iathuh shai ia ka sex ki dei kine. 


Shynrang 

Kynthei 

bah 

kong 

kpa 

kmie 

pa 

mei 

parad 

meirad 

pasan 

mcisan 

pakha 

meikha 

paieit 

meiieit 

panah 

meinah 

kthaw 

ki'aw 

kynum 

kong* hep 

kyrtong 

kynthei 

kfii 

mcisan^ meiduh etc. 

saheb 

mem 

sohmoh 

kynthei 

ryngjcuh 

kynthei 


7. Lait noh kitei ha neng bad sa kawei ar ka 
kyrteng kaba lah ban pynkha na ki; ym don jing- 
kylla ha ki dak lane ha ka sawa jong ki noun 
Khasi. Ngi ong hi nonghikai, doktor , khyrmah , nongshet. 



4 


Ka Grammar 


masi, ksew, sim, etc., ia baroh kynthei bad shynrang 
ha la ka jait ka jait. Ha ka ktien riewlum kum ka 
Mizo lah ban sngewthuh ia ka kyrtcng shynrang ba 
ka kut ha u a bad ka kyrteng kynthei pat ha u i 
(e.g. Lalsawma - Lalsawmi). 

8. Ha ka ktien Khasi, ngi pynlong kynthei wat ia 
ki shynrang ruh ha kum kine ki noun : sim, paro, dohkha, 
tuta, etc. bad pynlong shynrang sa ia ka kynthei : dkhiew, 
bseiii, ngap, dohthli, khniang, with etc. Dei ban don u sim 
bad ka sim lane bad shynrang bad kynthei (lait noh u 
wieh) ba ki kynja bairn kin roi ha la ka jait kajait; 
hynrei ka ktien ka shah ban niew kyllum ia ki. Ngim 
dei ban klet ba haba ngi iohsngcw ba don ba ong 
u briew, u paidbah u nongkren um mut tang ia uwei 
ha kum kine ki sentens. 

U briew u la bun ha kata ka jingialang. 

U paidbah u iatur lymmuh kat shaba niah ia u. 

9. Ki nounKhasi kishaniah ha kawei pat ka klas 
ban pynthikna ia ka jingmut; namar lait noh kitei 
ki noun ba la pyni ha ka dkhot 6, ngim sngewthuh ia 
ka sex ka noun. 

Khun, mynta ka sngi phi hap pep klas. 

Ka noun khim ka lah ban kdew ia u shynrang ne ka 
kynthei, bad ka lah ruh ban kdew ia baroh ki khiin. 
Lada u nongkren u kwah ban shai, kata ruh, haba 
u don bun ki khun, u lah ban ong : 

Khun, mynta ka sngi me hap pep klas ; 

Khun, mynta ka sngi pka hap pep klas. 

Lada u kpa u kren ieit bad burom lei lei, ngim 
sngewthuh la u mut ia ka kynthei ne u shynrang, ne ia 
baroh lada u ong, Khun, phin hap pep klas mynta ka sngi. 


3. Ka jingiadei (Case) 

10. Ia ka jingiadei jong kawci ka noun bad kawei 
pat lane bad ka pronoun ha ka sentcns la kdew da ki 
Determiner. Yn sa batai ha ka lynnong III. 

Ia kata ka jingiadei la khot case ha ka English, tang 
ba kam dei ka case ha kashari. Kine pat ki don da ki 
kyrteng : hynrei la rai ia kita ki kyrteng da ka jing- 
mut ba don ha ka jingkren. Yn kdew Ipa ba kita ki 
kyntien kiba kit jingmut ki dei ki preposition ia kiba yn 
batai bniah ha ka lynnong bakyrpang ha kanc ka kot. 


Case 

Ki nuksa 

Nominative : 

U briew u la wan. 

U John u iam. 

Dative : 

Nga ai shwa ia u John. 

U la ai ia ka bol ha nga. 

ia 

Ki phah leit da nga. 

Instrumental : 

Ablative : 

Ki kyrpad ba ngan siew 
na lade 

Locative : 

Ki phah ia ka shithi sha Jowai. 
Ki ieh ia u ha Jowai. 

Genitive : 

Ka dei ka iing jong u John. 


11. Ia kine ki jingiadei ha pdeng ka noun bad ki 
noun (lane pronoun) ha ki sentens lah ban batai kat kum 
ki kamram ba ki pyndep bad ka jingmut ba ki pashat. 

tiaba u nongkren u iathuh ia u nongleh ia ka kam, ka 
noun ka long subjective namar ka kam ka sdang na 
ka. Ia ka noun kaba pdiang lane shah ia ka jingleh 
ha kano kano ka rukom ngi khot objective , kata, shu 
shah lane shu pdiang. Ia ka noun kaba kdew ia ka 
jingdon-jingem bad ka jinglong kynrad ka noun 
ngi khot genitive, bad kane ka paw shai ha ka 
jingpule namar ka wan ha dien ka preposition jong. 
Ha kino ki khen ba ki long subjective, objective bad 
genitive, yn pyni ha rum: 


Subjective 

Objective 

Genitive 

Nga 

ia nga 
ha nga 

jong nga 

U John 

ia u John 
ha u John 

jong u John 

I pa 

ia i pa 
ha i pa 

jong i pa 


12. Dei ban kynmaw ba ki noun bad pronoun 
Khasi kim kylla ha ka jingbun ki dak ne ha ka sawa 
ka kynnoh kumba long ki jong kiwei pat ki kticn 
ka pyrthei. Lada dei kawei ka miaw ba bam ia ka 
khnai ne ar tylli ki miaw kiba bam ia kajuh ka 
khnai, ne kawei ka miaw ba bam ia ar tylli ki 
khnai, ngi khot hi miaw , khnai ym dei cat cats cat’s 
lane rat rats rat’s, kumba long ki noun English. Shuh 
shuh, hangne ruh dei ka preposition bad ka article 
kiba pynkylla ia ka jingmut. 

4. Ka Jingniew ( Number .) 

13. La ki noun Khasi kim don jingkylla ha ka 
jingbun ki dak bad ki sawa ; ngi don ka fiiew ngut 
ne tylli bathikna da kaba ngi pyniapher ia uwei na 
ki ar lane kham bun. Haba iiiew briew ngi pyndon 
kam da ka ngut ; haba niew ia kiwei pat ki noun da 
ka tylli. Ha ka English la khot ia ka jingniew da ka 
number. Haba tang uwei ki ong singular, haba palat 
ia uwei plural. Yn pyndon kam da kitei ki kyrteng 
English ha kaba kdew ia kane ruh. 


Singular 

Plural 


U briew 

ki briew 

(ym dei briews!) 

Ka briew 



I briew 



U kpa 

ki kpa 

(ym dci kpasl) 


Baroh ki noyn Khasi ki long kum kitei ar tylli ki 
nuksa. La kdew da ka article ia ka jingbun ne khyndiat. 

14. Don ki noun ia kiba ngim lah satia ban niew 
ia kiba ngi shim ba ki long tang kawei. Ki nuksa 
: doh, snam, um, ding. Hynrei haba buh da ka article 
na khmat ka jingmut ka kylla kum ha ki nuksa 
(2) bad (3) kumne ; 

(1) Ka doh sim ka bang shibun (ka doh jong 

kano kano ka sim) 

(2) Ki sim - ki doh ki la jah (ki kynja sim bad 

mrad). 

(3) Haba shoh ia nga ki eriong (jingtynjuh). 
Haba shlei ba beifi ki um (jingtynjuh). 

Ngim ju ong: “ki snam ki jaw,’* lane “ki ding ki rhem.” 

Haba pyndon kam da ka jingthew tarajur nc 
ia ki bynta barit, ngi ong shi 3 kata ia ka wei ukm: 
shi lyngkhot ka doh, shi jaw ka um. Haba la palat 
ia ka wei nc shi ngi niew : ar 3 lai, saw 3 ter ter. 

15. Don ki noun kiba kdew sha ka babun; 
hynrei la kren kumba ka long tang kawei^ ka spah, 
u ksain, u shiiiuh u slap, u dkhiew., u kba etc. 

16. Na kitei ki jingbatai ha neng, yn thaw ia 
ki shynrong sentence ban pyni ia ki kamra ba kita 
ki noun (thoh lyngkot N) ki rung. 

1) U A u la stad palat mynta ki B 

2) U A u iam. 

3) Kaei ka A jong phi? 

4) Ka A jong nga ka long u C 

5) Ka A ka jop ia ka D . 

6) Ka A ka A jong u kam thikna shuh. 

7) Kin iatip hi ia ka F ka F . 

8) Kane ka dei ka A jong u C 

Ha ka kamra A jong ka shynrong (1) lah ban 
pyndap da kine : briew, khynnah 3 paidbah 3 wat, hati 
ruh. Da kijuh lah ban pyndap ha ka kamra A jong 
ka shynrong (2). Ha ka kamra Aka (3) bad (4) kan 
rung tang kyrteng , katba ha ki kamra A ka shynrong 
(6) lah ban rung kum : iap-im 3 shong-sah > thiah-dem, laid - 
ieng, bam-dih. Ka kamra A ka shynrong (5) ka pdiang 
ia kine : jingbha , jingsniew 3 jingminot 3 jingiaituh, jingieit, 
jingshun bad kum kita ki jur kiba iapyrshah kawei ia 
kawei tang ba kin rung ba kajuh ka sentens. Ha ka 

kamra F jong ka shynrong (7) ruh lah ban pynrung 
da kitei ki jur ha ka shynrong (5) hynrei ka kham 
pdiang ia kine ki jur baiapyrshah kawei ia kawei : 
iap-im, bam-dih, shong-sah, thngan-kdang etc. Ki kamra 
C ba paw ha ki shynrong (4) bad (8) ki pdiang ia 
ki noun ba long kyrteng briew: Don, Mon, Lon etc. 
katba ka kamra D jong ka shynrong (8) pat ka pdiang 
ia ka mar: tori, ling , jaka etc. 

Ha ki lynnong babud, ia ka Noun yn thoh 
lyngkot N haba batai ia ka shynrong. 


KI JINGP YRSHA NG 

1. Pyndap ia ki kamra balait da ki noun : 

(1) U u mareh stet. 

(2) U u don shibun ka 

(3) Ka ka la bam lut ia ka 

(4) Ai ha u ia ka jong • • • • 

(5) Ka ka bam 

2. Pynbeit ia kaba bakla ha kine ki sentens : 

(1) U Shyllong ka long u nongbah ki Meghalaya. 

(2) U dkhiew ka la boi ia ka wieh. 

(3) Ka Tlang u la wai tang shu wan ki pyrem. 

(4) I pa ki la ap ia nga katta. 

(5) Ki ja u jem palat. 

3. Thoh shiphew tylli ki common noun ne kyrteng 
kyllum kiba kum kane : briew. 

4. Pyndap sa san tylli ki noun kiba kum ka jingiap, 
bad iathuh ha kaei ka jait noun phin buh ia kita 
kiba phi thoh. 

5. Thoh kawei ka sentens ban batai kumno ngin 
lah ban ithuh ia ka noun ha ka thoh Khasi. 

6. Ai ia kine ki kyrteng English ha ka Khasi : 

Bull, cow, dog, bitch, governor, governess, boar* 
sow, piglet, men, women, moon, sun. 

7. Kdew tang ia ki noun ha kine ki sentens : 

(1) U briew ba wanna Africa u kwah iakynduh 
ia u nonghikai jong ngi ha Jowai. 

(2) Ka jingminot jong u Don ka la pynjop 
ia u ha ka jingialeh ban poi sha kliar. 



LYNNONG II 


KA PRONOUN 


17. Don ax tylli ki snap ha kane ka kyrteng : 
Pro bad noun. Pro ka mut na ka bynta, bad noun ka 
kyrteng. Pronoun, ka kyntien kaba ieng ha ka jaka 
ka kyrteng. 

18. Hynrei ka pronoun kam lah ban mih bujli ia 
baroh ki noun ha ki jingiakren - iakhana. Ka pronoun 
ka pynlyngkot ia ka jingkren bad jingthoh ; bad haba 
lyngkot, ki nongsngap ki lah ban kynmaw khlem 
da kylli ar sien lai sien na u nongkren. Kawei 
pat ka kamram jong ka pronoun ka long ba ka 
pynlait ia u nongkren na kaba jer kyrteng ia lade 
ne ia kiwei pat. 

19. Nga. Ka pronoun nga ka kdew tang sha u nong- 
kren ne nongthoh. U sdang ma u ban kren ne thoh 
bad u pynpaw ia la ka jingsngcw ha u nongsngap. 
La batai ha neng ba ka pronoun ka pynlait ia u nong- 
kren na kaba jer kyrteng ia lade ne ia kiwei pat. 

Yn ai nuksa na ka jingiakren hapdeng u Do 
bad uwei pat ha kaba u Do u shu jubab. 

Do la ong ba Do la dep bam. 

Ha katei ka nuksa ym don pronoun satia, namar ba 
u Do u jer kyrteng ia lade. Ha ka ktien Khasi ngim 

ju kren koit kumtei. Haba pyndon kam da ka pronoun, 
ka jubab u Do kan long, 

Nga la ong ba nga la dep bam. 

Ka nga ka ieng ha ka jaka ka noun Do. Shim saka 
jingiakren kylliang ha pdeng u Lo bad u Do ban iohi 
ia ka kamram jong ka pronoun nga. 

LO. Ko Do ! Kane kam dei ka jong Lo ? 

DO. Em Lo ! Ka dei ka jong Do. 

Lada ngi thep da ka pronoun nga, ka jingiakren kan 
long kumne : 

LO. Ko Do ! Kane kam dei ka jong nga ? 

D.O Em Lo ! Ka dei ka jong nga. 

20. Nga nga. Ha ka ktien Khasi ngi pyndon 
kam ruh ia ki nga nga, kum : 

Nga nga la dep siew ho ! 

Nga nga ong ba u la king khlieh. 

Ka jingkylli ba mih ka long, la baroh ar ki nga ki dei 
ki pronoun. Ka paw ba tang ka nga banyngkong ka 
dei ka pronoun, namar la ban ruh ha ka. Ka nga 
baar ka long ka kyntien trei kam kaba pynthikna 
ba ym dei uwei pat uba la dep siew lane uba ong 
ba uwei pat u la king khlieh. Kumta ka pynthikna 
ba u nongkren u la dep leh ne ong ei ei. Yn batai 
ia kane ha ka lynnong III. 

21. Me. Kane ka pronoun ka kdew ia u nong* 
angap uba don ha jan lane ha jngai bad lah ban 

iohsngew ia u nongkren. Ngi pyndon kam ia kane ka 
pronoun haba: 

a) ngi duwai ha u Blei, kum, “ Ngi nguh ia me a 
Blei ba lah baroh.” 

b) ngi kren ia u khynnah la u khtin, u para, u 
pyrsa ne une uno, kum : 

Me la dep pule kot ? 

Ale noh me l 

k) haba mai, khroh, ne kren ieit, kum : 

Me lah ban leh ia kane ka kam ? 

Me wat ju leh jaituh shuh ho. 

d) iakren para lok bad para ba iaryngkat rta, kum : 

Wat ju thok me ia nga. 

Nga la tip ia ka buit jong me. 

e) u nongkren u iiiew bein ia u nongsngap, kum : 

Ym don ba salia ia me. 

Ngam tieng ei ei ia me. 

22. Me me. Ngi ban ar sien ia ka me hynrei tang 
ka banyngkong ka long pronoun. 

Me me la kular em ban leit ? 

Me me long u Khrist, u khun u Blei. 

23. Pha. Ka pronoun pha ka kdew ia ka nongsngap. 
La ju pyndon kam ha kum kine ki khen. 

a) Haba kren ieit bad burom ia ka ri, kum : 

Ri Khasi, ri Khasi, nga ieit ia pha. 

Khublei pha ka ri itynnat 
Ri basuk ka bym ju bl&d; 

Jingsngcwbha jong pha harrukom 
Mynta hi to ai ngan mad. 

b) Haba iakren ki kynthei para lok, kum : 

Ap pha , ngam pat dep. 

Imat u don jingmut kein, pha . 

k) Haba kren ka kmie ia ka khun, ka para, ka khunruit, 
bad ia ka nongtrei, kum : 

pha ialeh iakam aiu baroh shi sngi ? 
pha la dep sait tiar ? 

d) Haba mai bad niew bein, kum : 

Kum ia pha , ym don ba tieng. 

Pha dei ban mih noh nangne, pha ka riewnar. 

24. Pha pha. Tang ka pha banyngkong ka dei 
ka pronoun 

pha pha ong ba pha tip ? 

pha pha long ka batiewspah, nga nga long ka baduk. 

25. U. Kane ka pronoun u ka kdew ia uwei pat u 
briew ubym dei u nongkren ne nongsngap: hynrei uta 
uwei pat u lah ban (a) don lang ha kajuh ka jaka 
ryngkat bad u nongkren bad u nongsngap; (b) don 
ha jngai sha bym iohi ka khmat. 

Phi ithuh ia u Kui ? U long kumno ? 

U long uba da bha palat. 

U khun jong phi u pas ? 

HGoid, u pas. U jong phi pat ? 



Ka Pronoun 


15 


U pas. 

U jongno une pat ? 

U jong nga. 

Dei ban kynmaw ba ym baroh ki u kiba long 
pronoun. Ki u ki long pronoun tang haba ki leng 
ne ka bynta ka kyrteng lane noun. 

26. Ka. Kane ka pronoun ka ruh ka kdew ia 
kawei pat nalor u nongsngap. Ka briew kaba dori 
ha jan ruh ka long hi kum ha jngai, ha kum kine 
ki nuksa. 

Ka long ka khynnah batip sngi phi saheb. Ka 

kohnguh hukum bha. Lada phi thung ia ka, phin 

ym babe 

Ka Doli ka la leit ? 

Hooid, ka la leit. 

Ka jongno kane ? 

Ka jong nga. 

Ym baroh ki ka ki long pronoun. Ngi khein pronoun 
tang haba ka kyntien ka rung ha ka jaka ka noun. 

27. Ka ka. Kaba long pronoun hangne ruh dei 
tang ka ka banyngkong. Ngi ban ar sien ia kane ka 
kyntien kum ha kine ki jingkren. 

Ka ka long ka bahok, nga pat u bapap. 

Ka ka ong ba ka la iohsngew ia ka jingkhot. 

28. /. Ngi pyndon kam ia kane ka pronoun i 
ha kine ki jingmut ha rum, bynrei kane ruh ka long 
pronoun tang haba ka ieng na ka bynta ka noun. 

a) Haba aiew bein kum : 

I lah hi ban thaw ain thoh Khasi ? 

b) Haba niew kor, kum : 

I pa i ong ba i la wan na thma. 

k) Haba itynnat ia ki barit, kum : 

I la iiap artat. 

Ia i dkhievv, i sim, i wah duid haba ianujor bad 
kiba kham heh ban ia ki ; hynrei kitei ki i ha shwa 
ki ‘ dkhiew,’ * sim ’ bad ‘ wahduid ’ kim dei ki pronoun. 

29. Ngi. Kane ka pronoun ka kdew sha ki nong- 
kren ne nongthoh kiba palat ban ia uwei ne kawei. 
Lada buh kum ka jingkheih kan long kumne : 

Nga + phi = ngi 
Nga + ka = ngi 
Nga 4- u = ngi 
Nga 4- i = ngi 
Nga 4- ki = ngi 
Katba nga 4- nga pat long nga. 

Ka pronoun ngi ka pynlyngkot ia ka jingkren nc 
jingthoh haba ngi la sngewthuh ia kaba ngi mut. 

Shim ia kawei ka nuksa. U Der bad u Ther ki 
iapule ha Shillong. Ki dei ban siew bai skul ba 
kin lah ban ialeh eksamin ; bad ki thoh shithi sha 
la u kpa. Lada ym pyndon kam ia kane ka pronoun 
ngi kin thoh, lehse kumne : 

Pa baieit, 

Sngewbha phah peisa ia U Der bad u Ther ban 
siew bai skul namar u Headmaster un ym shah ia 

u Der bad u Ther ban shong thoh eksamin khlem da 
siew lut ia ka bai skill. 

Ha ka jaka “ u Der bad u Ther” ha neng, kin 
pynlyngkot shibun lada ki thoh ngi . 

Kane ka pronoun ngi ka lah ban ruh kdew sha 
ka jait bynriew baroh. Nuksa : 

Ynda nga la pule bniah ia ki ktien jong u, nga 
sngew ba ka ri kan dang khie khynraw da kum 
wei pat, lada ngi long kiba snar. (Soso Tham) 

Teng khat hangno re, don uwei ar u nongthoh 
uba pyndon kam da ka pronoun ngi haba u kdew ia 
lade, bad haba u thoh hi marwei ruh. Lada ngi 
bat bha ia ka ain thoh, “nga bad nga” kam dei 
ban mill “ngi.” Nalor kitei ha neng, ki ngi ba long 
pronoun ki long kito ia kiba ngi lah ban pyndap 
ha kum kine ki jaka balait harum. 

thoh sha ka sorkar, hynrei kam sngap ia. . . . 

Kane ka dei ka ri jong 

30. Ngi ngi. Tang ka ngi banyngkong kaba long 
pronoun. 

Ngi ngi ngeit ba ka bha ban leit noh. 

31. Ki. Kane ka pronoun ki ka kdew ia palat ban 
ia uwei u briew. Kita ki briew ki lah ban don ha 
jan ki nongiakren; ki lah ruh ban ym don ha jan. Ki 
nongkren bad nongsngap ki sngewthuh iano ki iamut. 

Ki iapas lut ? 

Hooid. Ki iapas. 


2 

Ha kitei ki pronoun ha neng lah ban pynrung 
kham bun kyntien lada ngi jied ban pyndon kam 
da ki noun, kum : 

Ki khynnah ki iapas lut ? 

Ki khun ki iapas lut ? 

Ki para ki iapas lut ? 

Hooid. Ki khynnah ki iapas lut. 
para 
khun 

Ki ki ha kitei ki sentens pat kim long pronoun satia. 
Lada u nongsngap u don khun lai ngut : u Do, u 
Lo, bad u So, lehse kam da shim por bad jaka 
eh ; hynrci lada ka ki ka thew ia ki khynnah baroh, 
la hap ban jer kyrteng lut ia ki kum ha kane ka 
jingkylli ha rum. 

Hangno ka skul jong ki ? 

Mano ba ai ia ki ? 

Nujor bad kine harum : 

Hangno ka skul jong u Do, u Lo, bad u So ? 

Lada don haduh shi hajar ngut ruh, hap jer 
kyrteng lada u nongthoh u kwah ban kiar na ka 
pronoun ki. Ha ka kren hi, ngim ju pyndon kam 
noun haba ngi la sngewthuh iano ngi mut. 

32. Ki ki. Tang ka ki banyngkong ba long pronoun. 
Ki ki monjur ban trei. 

Ki ki ong kumno shaphang kane ? 

Lada spel kumba kheifi lang ban mih jubab ki, kan 
long kumne : 

Ka + ka = ki 

I 

+ 

i 


ki 

Ka 

+ 

i 

= 

ki 

U 

+ 

u 

= 

ki 

u 

+ 

ka 


ki 

Ka 

+ 

ki 

= 

ki 

I 

+ 

ki 

= 

ki 

U 

+ 

ki 

= 

ki 

Ki 

4- 

ki 

— 

ki 


Ka Pronoun ki ka iai'd kam haba kdew ia kiba ym 
don jingim kum ki briew ruh. Kumta ngi kren : 

Kylli : Kito ki soh ki la pyut ? 

Ki ksew ki la dep ja ? 

Ki dieng ki la tyrkhong ? 

Jubab : Ki la pyut 
Ki la dep 
Ki la tyrkhong. 

33. Tang ha ka jubab ba ka ki, ka long pronoun 
ym ha ka jingkylli. 

33. Phi. Na baroh ki pronoun ba la kdew ha neng, 
pher eh kane, namar ka kdew sha u nongsngap bad ki 
nongsngap. Kane ruh ka pynlyngkot ia ka jingkren 
bad jingthoh kum ka ngi, bad ki. 

(a) Sha u nongsngap. Haba kren don akor ia u 
briew ne ka briew ym ju pyndonkam da ka pronoun me 
lane pha. Kumta ka eh shibun ban rai la ka kdew ia u 
briew ne ka briew. 

Phi iohsngew aiu nga ong ? 

Ngan ai kulom ia phi. 

Kane ka jong phi. 

(b) Sha ki nongsngap, kum ka you ki English ka 
phi jong ngi ruh ka kdew sha ki briew ba palat 
ban ia uwei. 


Me 

+ 

pha 

= 

phi 

Me 

+ 

me 


phi 

Pha 

+ 

pha 

= 

phi 

Pha 

+ 

i 

= 

phi 

Me 

+ 

i 

= 

phi 

Me 

+ 

u 

= 

phi 

Me 

+ 

phi 


phi 

Me 

+ 

ki 

= 

phi 

Pha 

+ 

ki 

= 

phi 

Pha 

+ 

phi 

= 

phi 

Phi 

+ 

phi 

= 

phi. 


Namar kanc ka jing'ong ka kticn Khasi, ki nong- 
wci ki shem jingeh shibun ban batai hok shaphang 
jong ka. Kumta ka phi jong ka ktien Khasi ka kdew 
ia khatwei tylli ki jingmut. Ki nongthph kot ki lah 
ban bujli da katei ka jingkhein ha neng ha ka jaka 
jong ka kum : 

Phi dei ban leit (tang uwei) 

Phi dei ban leit. 

Phi dei ban ialeit. 

Lait noh ha ka jingkren banyngkong, ha baroh ar 
kiwei pat lah ban pynrung ia baroh khatwei tylli 
kitei ki jingkhein ban ioh ia ka pronoun phi . 

34. Phi phi . 

Tang ka phi banyngkong kaba long pronoun 
Phi phi long ka mluh ka pyrthei. 

Phi phi ong ba nga long uei ? 

35. Lade . Namar ba yn sabatai hadien, kan biang na 
ka bynta kane ka lynnong ban batai ba kane ka lade kam 
kdew ia u shynrang nc ia ka kynthci. Haba pyndon 
kam ia kane ka pronoun, ngi kdew iau nongkren, u 
nongsngap ne ia ubym don ha jan ruh. Ki nuksa : 

Ale ! ngin iabam ja noh. 

Bam shwa ia lade. 

Ngan bat noh hi ha lade. 

Lch noh hi da lade. 

U khur lut sha lade. 

Ka lade ka lah ruh ban long noun tcng teng 
kum ha kine ki jingkren. 

U buhrich lade == la ka met (N) 

Ka lade = (met) te la biang kein. 

36. Baroh. Haba ym don noun kaba bud ia kane ka 
kynticn ka long pronoun ; hynrei haba ka noun ka 
bud na dien, kam dei ka pronoun. Ki jingkren ha 
kiba ka baroh ka long pronoun ki long kum kine : 

Baroh ki la leit, sah sa tang uwei. 

Khot ia baroh ( = ki briew ). 

Wan rah baroh shane (kata ia ki tiar). 

Baroh ki la leh pop, bad ki la duh noh ei ia ka 

burom u Blei. 

Haba ka ieng na ka bynta ka noun, ki tiar, ki mrad 
ki briew, ka baroh ka long pronoun. Kine de ki long pro- 
noun haba ki ieng ha ka jaka ka noun, shitengy katto 
kalnty khyndiaty shiliangy shibuity byllai bad kum kine ki jait. 

Shiteng ki la leit, shiteng ki dang sah. 

Katto katne ki la wan. 



22 


Ka Grammar 


Shibun la khot, khyndiat la jied. 

Shiliang ki kyrshan ia u Syiem ; shiliang ki pyrshah 
Byllai ki ialeit peit ia u Manik Raitong. 

37. Ba. Tang kane hi ka ba kam pynpaw shai ia 
ka snap jong ka pronoun ; hynrei lada pynsnoh 
bad u y ka> ki> i ngi ioh ia ki pronoun kiba shai, namar 
ki ieng ha ka jaka ka noun. Uba, kaba, iba , kiba , 
ki don jingiadei bad ki briew lane kiwci pat ki 
noun. Hynrei ngim ju kren^ ngaba, phaba , phiba , ngiba. 

Uba wan te un ioh, uba jah te la duh. 

Dei kata hi kaba leh ia kane. 

Iba tuh ia u khulom, in shah pynshitom, 

Khot lut baroh. Kiba wan kin wan,fo‘ifl jah kin jah. 

Teng teng pat tang ka ba ruh ka long pronoun. 
Kham iohsngew ia kane ha ka jingkren, ban ia kaba 
ngi lap ha ka jingthoh. 

Dei ma me ba shoh ia u Ksew ? 

tuh doh ? 
pep skul 

phong tupia saw ? etc 

38. No. Ka kyntien no kam paw eh ha ka jingthoh, 
khamtam ha ki kynja ese ; hynrei haba sngap ia kaba ia- 
kren ki briew ha bun ki jaka, don teng teng ba ka long 
pronoun. Ba kan shai ba ka ieng ha ka jaka ka noun ha ki 
jingthoh, la dei ban lam khmat lpa da kiwei ki kynnoh. 

Shuh shuh, la ju pyniaid kam ia ka haba kren 
beit lane haba kylli. Haba pyndon kam kumta, kam 
shym kdew satia ia u briew ne ka briew bathikna. 
Ka kdew kyllum khlem da jied iano la kwah. 

Uno uno 

Ino ino ruh long hi tang ba la leit pynikhmat. 

Kano kano 

Uno uno na phi uba leh ia kanc, 
un ioh la ka nong. 

Ino ino iba kloi, to in nang wan. 

Kano kano kaba kloi,, ka mat ioh shato. 

Kino kino kiba jah, kin hap jubab. 

Mano mano ruh lah hi ia kum kata ka jait kam. 

Ngim ju pyniaid kam pat ia kum kine la ha ka 
kren ne ka thoh : Ngano, ngino, phano y phino, meno. 
Hynrei ngi iohsngew ba don ba kren kumne : 

Phi dei i khun no, i ksicw no ? 

Kata haba kylli bad ap ia ka jubab. Kumta 
haba kylli ngi iohi ia ka bor jong kane ka no kum 
ha kine harum. 

Mano ba shim ia ka kot jong nga ? 

Mano ba wan khun ? 

wad ia nga ? 
kwah leit ? 
kwah sah klas ? 

39. Don ki pronoun kiba kdew ia ka neng ka 
rum, ka jngai ka jan jong u briew ne u mrad, ne 
kaei kaei katba kum ka rukom ba ki pynlong 
shynrang kynthei ia kata kaei kaei. Ka ktien English 
kam don pronoun kiban iaryngkat bad kine ; hynrei 
ka kyrteng te ka don. Ki khot demonstrative pronouns. 

•ne. Lada thoh tang marwei, ne kam lah long 
pronoun ; hynrei ha kum kine ki jingkren pat ka long. 

Une u la wan. 

Kane ka la wan. 

Kine ki la wan 
Ine i la wan. 

Lah ban pyndon kam haba la ithuh bha ia ki briew 
lane khlem ithuh mh. Shuh shuh, lah ban long ia ki 
mrad bad kiwei kiwei ruh. 

Une te uba dait briew (u ksew, u miaw, u khla 
etc. ) 

Une u la iap na tynrai (u dieng, u syntiew, etc.) 

-tai. Ia u briew ba don khamjngai na u nong- 
kren ; lane ia u mrad, u dieng, u maw. Lah ban bynrap 
bad ka - tax da u- y ka -, ki-, i-. 

Utai. Kane ka pronoun ka kdew ia u briew ne 
kano kano ka noun ba don sha jngai eh na ki nongkren. 
Ba kan long pronoun ym don kam ban jer kyrteng ia ka 
noun. Ki nongiakren kin sngewthuh hi ba kane ka 
pronoun ka leng ha kajaka ka noun. Kum ha kine ki 
jingkren ha rum, utai kam dei ka pronoun : 

Utai u lum. 

Utai u briew u la leit. 

Hynrei ha kum kine pat, utai , ka dei ka pronoun, 

Shano u la poi ? 

Utai u la khamjngai. (u briew, ksew, masi etc.) 

Utai te uba la jrong palat ia ki lum baroh (lum) 

Ha kajuh ka lynti, ka-, ki - i - lah ban pynsnoh bad 
ka -tai ban kdew ia ka jingjngai kita ki briew ne ki 
kynja ba don kyrteng. 

Katai ka la kham jngai. 

Kitai ki la kham jngai. 

Haba kren ieit ne burom utai bad katai ki kylla 
itai ; kumjuh haba kdew ia i barit bad haba kren 
niew bein. Hynrei itai kam batai sliai la ita ia iba la 
kdcw i dci shynrang ne kynthei. 

Shano i pa ? 

Itai i la wan. 

Ia rat itai men tieng ? 

-tei. Kuin katei ka jingbatai ha neng, hynrei kane 
pat ka kdewiaka jingjrong ka jaka ha kaba ka noun 
( u briew, ka briew, u ksew, u lum, ka shnong etc.) 
ki don haba ianujor bad ka jaka ha kaba ki nong- 
iakren ki shong ne ieng. Ba kane ka pronoun kan iaid 
kam, ka jaka ba la kdcw ka dei ban long kham ha 
neng khyndiat. 

Na rum : Utei hangtei ! U la shong thait. 

Utei tc phi uba la sngewbha tang ia 
I tei te iba ka biria. 

Katei te kaba 
Kitei te kiba 

-thie. Ia kane ka pronoun ngi pyndon kam haba 
kdew ia kiba don kham sha rum na ka jaka ba ngi 
iakren. 


Na neng : Uthie 

u la 

mareh 

Kathie 

ka 

ap 

Ithie 

i 

kaweh 

Kithie 

ki 

shad 

Haba kdew ia kano 

kano ka 

noun kaba 


ha jan ki nongiakren ia kane ka kynnoh la pynsnoh 

bad ki u , ka, i, ki kat kum ka jingniew shynrang kyn- 
tliei ia kila ki noun, nangta ngi ioh ia ki pronoun 
thymmai uto, kato, ito , kito; hynrei kim dei ki pronoun 
ha kum kine ki jingkrcn kiba kdew ia ka noun de. 
Ha kum kine ha rum ki dei ki adjective. 

Uto u tylJai 
Kato ka klinai 
Kito ki khnai 
Ito i thyrnia 

Ha kitei ki sentens ym don pronoun namar kito ki 
kyntien kim ieng ha ka jaka ka noun. Kiba kum 
kine ha rum kiba ki nongiakren ki sngewthuh para 
ma ki, iaei ki mut, kitei ki kyntien ki long pronoun. 

Hangno uta u tyllai ? 

Uto ha jan ka lyngknot. (i.e. u tyllai) 

Ka Ngi ka la dep khreh ? 

Kato du ka la mih. (ka Ngi) 

Ki khynnah ki la dep bam ? 

Kito ki dang shu iaieng. (ki khynnah) 

Kat ynda dep ito ban khreh te la leit sa 
ka kali, (i briew) 

-/a. Kane ka kynnoh ruh ka bud ia u, ka, i, ki, ban 
pynlong pronoun uta, kata, ita, kita . Ka noun, la ka long 
u briew ne ka sur, kam don ha jan ki nongiakren. 
Haba shu pyrkhat shaphang k'a jaka ba kham pher 
na kaba ju iohi ruh, lah ban pyndon kam da ka pronoun 
kum, hangta, bad shata, nangta . Ha kum kine ki jing- 
kren ha rum, baroh kitei ki long pronoun. 

U Jan. Lano u Jngai un wan ? 

Jim. Uta u la wan. (i.e. haba iohsngew ia ka 

sur ne sawa jong u Jngai ba u wan). 

U Jan. Lah kaba ialeit noh phi, Jim. 

Jim. Kata ka long ka babha tam. (Ka jinglcit) 
Jan. Kumno shaphang i Tiew pat ? 

Jim. Shaphang ita te yn sa iapyrkhat ho. 

( i.e. i Tiew), Phi ong yn ialeit noh: 
leit shano ? 

Jan. Shata kein sha ba phi ong mynhynne. 
(i.e, jaka) 

Jim. Don dukan sha hangta ? (ha kata i.e. jaka) 
Jan. Hangta (ha kata) phin ioh kat kaba ka 
pla jong phi ka shah. 

Jim. Ynda wan phai nangta (na kata) ngin leit 
iakhublei ia i Tiew ho. 

Jan. Kata rah long hi. (i.e. ka leit khublei) 

Hangne shah ka pang ka sat, 

Hangne shem ban khlad noh pat, 

Ha bneng ngin ym khlad shuh. 

Ah ! kata ban sngewbha etc. (i.e. jingiashem) 

f To khie noh na nga’, Khrist un ong. 
f Sha ding ka bym ju lip’. 

f Ka jinglynhiar bad jingdait bniat, 

Junom kan long hangta’. (i.e. dujok) 

Ei uta ba ki iadem (i.e. u briew, u syiem) 

Ki nongap langbrot ha sem. 

40. Ha ka jingkren babeit pat ngim don ki pronoun 
kiba kum kine : rtgane, phane, ngine , ngatai, phatai , ngitai, 
ngato, photo, phito ; ngatei , phatei, ngitei, ngathie, phathie, 
ngithie, ngato, photo, ngita. Kaba sngewthuh ia kane 

ka jinglong ka ain kren Khasi kan iarap ban pyn- 
sngewthuh ia u nongpule u bym dei Khasi kham bha. 

41. Haba ngi kylli iano iano* ngi pyndon kam sa 
kawei ka bynrap ban pynmih ia ki pronoun thymmai. 
Kata ka kynnoh bynrap ka long -ei. Ngi ioh uei , kaei, 
ieiy kiei. Ia kano kano kabym thikna, ngi pyndon kam 
da kane ka -ei. Kum haba iohsngcw ia ka jingtnid 
ka khnai, ka miaw ne ka ksew, ngi kylli : 

Kaei kata? 

Yn ai da-**’ ? 

Uei uei baroh uba ngcit ha u un ym jot shuh ; 
hynrei un ioh ia ka jingim bymjukut. 

Kiei kiba ialcit hynne phi tip ? 

lei iba sar ia ka phyllaw ba khuid kumne ? 

Ngim ong ngaei, ngiei , phaei, namar haba kdew ia nga, 
ngi, pha ne phi, ngi ju iohsngew ba kren kumne pat. 

Nga nga dei uei uban 

ym dei 

Nga nga dei ngaei ngaban 
Pha pha dei phaei phaban kyllur na ka 
Phi phi dei phiei phiban bynta kiwei ? 

Ngi ngi dei ngiei ngiban 

Uei y kaei , ieiy kiei , ki ieng ha ka jaka briew, kata 
ka mut ha ka jaka ka noun. Lada buh da ka noun 
hi ki jingkylli kin long : 

Nga rga dei u briew uba kumno u ban 

Pha pha dei ka briew kaba kumno ka ban kyllur 

Phi phi dei ki briew kiba kumno ki ban na ka 

Ngi ngi dei ki briew kiba kumno ki ban bynta 

I dei i briew iba kumno i ban kiwei 

42. Don ki pronoun Khasi kiba shah ia kawei 
pat ka klasban leit snoh ha ki. Namarbau nongthoh 
um tip shaphang kiwei pat ki ktien ka India, u shem 
jingch ban ianujor ia kane ka jinglong kyrpang ki 
pronoun Khasi; hynrei ka ktien English kaba iatip 
bun ki samla pule Khasi ka shah ia kawei pat ka 
klas ban snoh ha ki pronoun tang ha ki khyndiat 
tylli ym kum ha ka Khasi. 

43. -yn, 'n. Na kaba sngap thuh ia ka jingiakren 
kiba shong ha Sohra, ym lah satia ban pynkhlad ia 
kane ka snap na ka pronoun. Hynrei lada ka ktien 
thoh ka dei ban bud ia ka ktien kren khlem da 
duriap ia ki snap, kan shitom shibun ban hikai ia u 
nongwei-nongar ban iapei phang. Katba sngewthuh, 
naduh ka snem 1891 la pyrshang ban pynshai ia kane; 
hynrei la pynrung ia ka ha ka lynnong kabym don 
jingiasnoh bad ki pronoun. Kitei ki kynnoh -yn, ’ n 
ki dei kajuh. Lada pynjah ia u y ki nongthoh bamyn- 
shwa ki buh da u 5 ; hynrei naduh ba u Primrose 
Gatphoh u taip ia ki poim bakhatduh u kpa la jong, 
kata, ha ka snem 1935 shwa ban phah sha Ri Khasi 
Press u la pynjah ia u } (apostrophi). Kam shym la jia 
shwa ia kata ka snem. Dang don ki nongthoh kiba 
dang pyndon kam ia u apostrophi haduh mynta ruh. 

Ki pronoun kiba shah ia kane ka snap ban snoh ha 
ki dei kine : u , ka , ki, me, pha, phi, nga, ngi , bad i. 
Ki pronoun ba kha na kitei pat kiba pdiang sngewbha 
ia kata ka snap dei kine : uba , kaba , iba . Ngim ju kren 
ne thoh mtba 9 phiba , ngaba, ngiba. Ka nia ba ai u 
Hugh Roberts ka ong ba u yn ki kylla u'n. U yn- u'n- 
un. Ka yn - ka'n - kan ; ki yn - ki'n - kin ; me yn- me' n 

- men ; pha yn - pha'n - pkan; phi yn - phi'n - phin; nga 
yn - nga'n - ngan ; iyn - in • in . 

Ki jingkren ha kiba ngi lap ia katei ka snap ki 
long ha kum kine. 

Kylli : U Sam un wan ? 

Jubab : Un wan biang por hi keifi. 

K. Ki jong u Bel bad u Dek kin wan em ? 

J. Kin wan lada ym don ba pynwit ia ki. 

K. : Kan 

Men 

Phan 

Un 

Kin wan shisha ? 

Phin 

In 

Ngin 

Ngan 

J. : Hooid. 

Ngin khot ia u ban wan ; bad ngin iatrei 
lang haduh ban da jop thiaw. 

Ha kum kine ruh ngi lap ia katei ka snap iasnoh 
ha ka pronoun. 

Uban 

Kaban kren bein ia u ruh don hi. 

Iban 

Kiban 

Uban iapoi kha bad ka Dui te un jakhom artat. 
Iban leit pyni lynti te phi hi kein, 

Kaban jam te ma ka hi. 

Kiban poi sha kliar dei tang kiba kiew. 

Ngim ju iohsngew ba la don ba kren ngaban , 
phaban , phiban , ngiban lane ngabyn > phabyn , phibyn , ngxbyn 
ubyn, kabyn , ibyn , kibyn. 

44. ’/w. Lada don y ne ym don ka jingkynnoh 

ka long hi kumba um don. Namar kaia ka daw, ym 
lah ban peit dom ia ki jingthoh kiba khlem apos- 
trophi. La sdang ban batai ia kane ka snap naduh 
ka snem 1891 ha ka rukom ba kham bniah; hynrei 
ka jingbatai ka pynhun tang ia kiba shu pdiang 
beit khlem pyni jingeh. U Hugh Roberts u spel 
Vym ( p.95 ) kaba mut ba la jah u a y kata } lada 
spcl beit kan long baym. Ka paw na ka jingsngap 
bha ia ka rukom iakren ba ka kynnoh ym hadien 
ka ba ka shai kdar haba u nongkren u kwah ban 
pynshai ia ka jingkyrngah jong u. 

Baroh ki pronoun kiba shah ia ka sawa n ban 
snoh ha ki, ki shah ruh ia u m; la ki nongthoh 
ki jied ban spel baym , Vym ne bym haba don ka snap 
ba ha ka kyntien, lane ym , ’ m ha kibym don. 

Um 

lm 

Kam 

Kim 

Ngam dei ban die tad ia lade. 

Ngim 

Phim 

Mem 

Pham 

Kumjuh ruh kum kine harum : 

JJbym — uba ym ub’ym lane uba’m haba kren 

Ibym — iba ym ib’ym lane iba’m ki kynnoh 

Kabym — kaba ym kab’ym lane kaba’m bcit 

Kibyrn — kiba ym kib’ym lane kiba’m bym, 

Ngi lap ia baroh kitei ki rukom thoh ; hynrei ki 
nongthoh ki jied ia ka kynhun baar, kata, u ba ym etc. 
Ka pronoun ka ieng ha la ki kjat khlem da iakhleh 
bad kawei pat ka snap. Hynrei namar ba haba ngi 
kren ngim iohsngew ia u y, la buh da kitei kibyrn 
don apostrophi na khmat. Ha ka poitri lei lei ka 
da biang bha ban shu spel bym . 

45. Kata kawei pat ka snap ba iasnoh bad kitei ki 
pronoun ha neng ka dei ka verb kyrskan, lane ka verb 
iarap, namar ka shu kyrshan lane iarap ia ka verb 
pdeng. Yn sa batai ha ka lynnong V. 


Ki jait Pronoun 

Ki nongthaw ain thoh Khasi mynshwa ki la 
batai ba ki pronoun Khasi ruh ki don la ki jait ki 
jait. Ki la ai ia ki da ki kyrteng English. Don kiba 
spel Khasi ruh: u John Roberts, u Frank M. Pugh, 
bad i D. Franklin ki long kiba paw bha ha ka spel 
Khasi ia ki kyrteng ba ki English ki shim kylliang na 
ka Latin. Namar ba ki nongpule ki lah ban bakla 
haba thoh English pat, ia kita ki kyrteng yn spel 
kumba lap ha ka Grammar ki English. 

46. Ki pronoun ba kdew sha ki briew ki long kum 
kitei ia kiba la jer kyrteng ha ka lynnong ba la dep. 

Lah ban thoh biang ia ki hangne mh: nga , ngan, ngam, 
ngi, ngin , ngim, pha , phan, pham, me, men , mem, u, un, urn, 
uba, uban , ubym, une, uto, utei uthie , utai, ka, kan, kaba, 
kam , kaban, kabym, kane i kato, katei, kathie , katai, i, in, im, 
iba, iban, ibym, ine, ito , itei, ithie itai, phi, phin, phim, ki, 
kin, kim, kiba, kiban, kibym, kine, kitei, kithie, kitai. 

Kine baroh ki kdew sha ki briew ; hynrei don nih 
kiba kdew sha kiwei pat ki bym dei briew kumban 
sa pyni ha rum. Namar ba ki kdew sha ki briew ka 
kyrteng ha ka English ka long personal pronouns . 

47. Lah ban phiah shuh shuh ia kitei ki pronoun 
kat kum ka jingmut bad jingsngewthuh ki nongkren. 
Haba kdew da ka jingmut ban pynthikna khnang ban 
ym bakla, laju pyndon kam da khyndiat na kitei ha 
nengj une, uto, uthie, utei, utai; kane, kato, katei, kathie, katai ; 
ine, ito, itei, ithie, itai ; kine, kito , kitei, kithie, kitai, Ha ka 
English ki khot kyrteng ia kum kine da ki demonstrative 
pronoun, kata haba ki ieng na ka bynta ka noun ; 
haba ki iapaw lang bad ka noun ki long adjective. 

48. Khyndiat na kitei ki pronoun ha neng (dk. 44) 
ki iadei bad ka noun kaba ha ka sentcns, lane bad 
kawei pat ka pronoun ha kajuh ka sentens. Ia kane 
ka pronoun ngi ioh da kaba bynrap ia ka kynnoh ba 
bad ki sawa n, m, 

Uto u briew uba rwai u dei u kynum jong nga. 

U Den te ubym ju ktah ia ka tyngka kiwei. 

Uto kein uban wan krcn lashibit. 

Dei ine iba don kam ia phi. 

Dei kane kaba don kam ia phi. 


3 

I samla iban leit rwai i dei i para jong nga. 

Ito i khynnah ibym treh dih sha i dei i khun 
jong nga. 

Lah ban thaw sentens ban pyni kumno kine ki 
pronoun kiba leng ha pdeng bad kiba kdew ba ki iadei 
bad kiwci pat ki pronoun lane bad ka noun ha ka 
sentens hi. Hynrei ba kan long pronoun ka dei ban 
don lad ban phiah ia ka sentens sha ki ar, kum : 

Uto u briew uba rwai u dei u kynum jong nga. 

1) Uto u briew u dei u kynum jong nga. 

2) Uto u briew u rwai. 

I samla iban leit rwai i dei i para jong nga. 

1) I samla i dei i para jong nga. 

2) I samla in leit rwai. 

Ito i khynnah ibym treh dih sha i dei i khun 
jong nga. 

1) Ito i khynnah i dei i khun jong nga. 

2) Ito i khynnah im treh dih sha. 

Ha baroh lai tylli ki nongmuna ka pronoun uba , iban, 
ibym (kata da kaba pynsnoh ia ka ba, n, ym) ki iarap 
ban ioh tang kawei ka sentens da kaba pyniadeiia 
kawei bad kawei pat. Ha ka English ki khot ia kum 
kine da ki relative pronoun . Kan bha shibun lada buh 
jingkynmaw ba kim long pronoun satia ha kum kiwei 
pat ki jingpyndon kam. U Hugh Roberts (1891) bad 
u Mondon Bareh (1929) ki iohi ba ha ka Khasi ym 
don satia ka relative pronoun bathikna. 

49. Ia ki pronoun ba la kdew ha ka dkhot 37 kiba 
don ka snap ias&m kam, ne ka snap ba lah ban 

iabujli ha ki kam, ne ka snap bym da jied thikna 
ino iano ba dei ban leh ei ei, u Hugh Roberts u khot 
distributive pronouns . 

50. Ia ki pronoun ha ki dkhot 38 bad 40 kiba ngi 
pyndon kam haba kylli jingkylli, la khot interrogative 
pronoun. 

51. Ka pronoun lade kaba kdew hi sha u nong 
kren, nongsngap, bad sha kibym don hajan jong ki, 
ki khot reflexive. 

Ia ka jingiadei ki pronoun bad kiwei pat ki klas yn 
sa batai ha kawci pal ka jaka. 


3. Ki Sex 

52. Lait noh ki pronoun me bad pha, u bad ka 
kiwei pat kim don sex. Kata ka mut kita kiwei pat 
kim kdew ia ka long shynrang - kynthei. 

53. Ki pronoun nga , ngi, phi bad ki bad ki snap 
n, m kumjuh ruh ka snap ba kaba snoh ha ka pronoun 
ki kim kdew tang ia ki shynrang ne kynthei. Baroh 
ar sex ki lah ban kren kum ia kine ki jingkren. 

Nga ieit ia phi. 

Ngi ieit ia phi. 

Phi ieit ia nga ? 

Phi ithuh ia ki ? 


Ianujor ruh bad ka jingbatai ha ka dkhot 28. 



36 


Ka Grammar 


54. Ka ain thoh bad kren Khasi kam pyniapher 
ia u briew na u mrad. Lada u mrad u long shynrang, 
bad haba ngi kren ia u, kum u ksew, ngi pynleit 
kam da ka me . Ia ka kynthei pat, kum ka miaw, da 
ka pronoun pha . 

U long uba kohnguh hukum 

Une u san kloi. 

Me wan shang naei kumnc ? (briew, mrad.) 

Ale ngan ai ja noh ia pha 

55. Ki nongthoh poitri Khasi pat ki kren ha kaei 
kaei kaba ka khmat bad jingmut jong ki ki sngew 
dei ban kren. La ka long ban kyrpad ne ban maham, 
ne ha kano kano ka rukom kren, ki leh kumjuh. 
Kine harum ki long lai synrop ba la sot tang u Soso 
Tham. Ha ka synrop (1) u kren ha u Lurmiet, ha 
ka synrop (2) ha ki sim ba u la jer kyrtcng, ha ka 
synrop (3) pat ha ka ri Khasi. 

1) Ryngkat bad me un riew u syiar, 

Ka dak ban shai ka pyrthei kdar. 

2) Ma phi ki khun ka step phyrngap, 

Iathuh ma phi meilieng, mei-ab. 

3) Iathuh, sa pha, ko Ri jong nga, 

Balei bunsien nga sngew pisa. 

56. Wat ia ki kyrteng briew ruh, lada shim hi tang 
ia ki kyrteng Khasi shwa ban wan poi kiwei pat ki 
briew, bad ha kito ki shnong ki bym pat iakhleh than, 
don shibun kiba lah ban ai ha baroh ar ki sex . 

Ianujor: Shai, Siang, Sngi, Hat, Lait, Lieh, Kun, Sin- 
Kat, Lein bad kum kine ia kiba la shim ia ki kyr. 

tcng jong ki sngi ba kha ia ki, ngim tip la ki dei tang 
ki shynrang ne kynthei. Ka jingpule na ka bui ki 
nongjied nongmih khmat sha ki kynja dorbar thaw 
ain kan iarap ban kham pynshai ia kane. Ka mut 
ba ka kynnoh ba4 ka sawa kim kylla. 

4. Ka Khein Briew 

57. Ha ka Latin, English bad katto katne kiwei pat 
ki ktien ki riewstad ki khein ia kajingsdang jong kaei 
kaei na uwei u briew. Uta u lah ban long u nongshem 
uba lah ban kam hok ia kaba u shem, lane, u nongthoh 
uba thoh ia ka kot, lane, u nongkren uba kren ia kaei 
kaei kaba kiwei pat ki kwah tip. U nongkren um 
kren tang ha lade kumba don kiba leh kumta, ka 
jingsngewthuh kaba naduh ki Greek hyndai ka long 
ba u kren ha uwei pat. Uta uba sngap ia u u dei u 
briew baar. Lada ki iakren shaphang uwei pat u 
briew, uta u dei u balai. Baroh kiwei pat ia kiba u 
nongkren bad u nongsngap ki kdew, la ki don ha 
jan ne ha jngai, ki dei hi ‘kiwei pat 5 kata kiba shu 
sngap ne kibym iohsngew ia ka jingkren. 

Ha ka jait bynriew Khasi ruh, ju don ki khep teng 
teng haba don kam ia ka jingtheh syep ba ngi ju ong 
“ Ia lade shwa, sa kiwei pat,” lane " Niew shwa ia 
lade, sa jied ia kiwei. ” Kaba don kam hangne dei 
kata ka lade kaba mut uba pyni ia kaban leh u dei 
ruh ban don bynta. Ka ktien Khasi ka iadei bad 
kiwei pat ki ktien ha kane ka liang. Ia kane ka dustur 
khein la khot person (briew) ha ka English. Te kum 
ha ka English, ka Khasi ruh ka don lai tylli ki dustur 
khein briew. Kine ki paw ha ki pronoun ruh. 

58. Haba u briew u krcn, u pynmih ia ki jingmut ba 
long kam. Haba u pynpaw ia kata ka jingmut, u ju 
ong “nga iohi/sngew ba. . lane “ha ka jingiohi 
/jingsngewthuh jong nga. . . ”, lane, “ Lada phin sha- 
niah ha nga u riew tymmen te ym long ; ” bad 

kum kine ki jingkren ba u kdew sha lade. Namar 

kata ka daw la khein ia u ba u long u briew banyng- 
kong. Kumta ha ka Greek bad Latin na kiba ki 

iabud ki English bad Khasi la khein ba u dei u 

first person (u banyngkong). Ki nuksa ka jinglong 
nyngkongjong u nongkren ha ka khein briew ki long 
kine khyndiat, bad hangno hangno ba ki nongpule ki 
lap ia kum kine ia kiba la thoh ha ki dak kynriang, 
kin khein ba u nongkren u dei u banyngkong. 

Nga ieit ia phi. 

Nga isih ia phi. 

Ai shwa ia nga ba ngan leit noh. 

To long shlur, dei ma nga wat sheptieng. 

Wan ai ha nga , ngan peit bniah shwa ban phah. 

Phah ia u sha nga. Ngan sneng ia u. 

Wan lum na nga de ho ! 

Pynlong dorbar ha ling jong nga ruh long. 

Kat haba ka pronoun nga ka mih ngi niew ba ka dei 
ha ka kyrdan banyngkong. 

57. Ha ki kot grammar English bad Khasi, la lap ba 
la batai ba ka pronoun ngi ruh ka hap ha ka kyrdan 
banyngkong, kata, first person ha ka English. Tang ha 
kaba thoh shithi ne kano kano ka jingpyntip, jing- 
pynbna, ba iasoi kyrteng lang da palat ia uwei u briew 
kane ka pronoun ka mih. Haba kren pat, lait noh ki 
jingkren ha rynsan ialeh drama ia kiba la pynkhreh 

lpa, bad pyrta da kajuh ka sur, ym ju kham don 
koit kiba kren bad thoh ha kajuh ka por. 

Ha ka kynja jingthoh lei lei., ym ju lah mynno 
mynno ruh ban thoh da ujuh u khulom ha kajuh ka 
kot sada bad ha kajuh ka jaka, ujuh u lain ar ngut 
ki nongthoh. Ban kren lei lei, ym ju lah ban leh kumta. 
Kane ka jingpyni ka lam lynti sha ka jingbatai ba ka 
ngi kam dei ‘nga -f- nga ~ ngi* kumba 1 + 1 = 2. 

Ka ngi ka lah ban kdcw ia (1) kano kano 
ka kynhun, (2) ia ka jait bynriew, bad (3) ia baroh 
kiba iahap jingmut ia ka nia, kam pher lada ki im 
ha kano kano ka dong ka pyrthei. Ki nuksa ki long 
kum kine ki jingkrcn 

1) Ngi ngeit ba la siew spah ia ngi da u Jisu 
Khrist (kynhun Khristan). 

2) Ngi dei ban pynsah la ki riti-dustur (jait 
bynriew). 

3) Ka pap kan nguid lut ia ngi (baroh ki briew 
ha pyrthei). 

60. Haba u nongkren u kdew sha u nongsngap ia u, 
u lah ban pyndon kam ia ka pronoun me haba (1) u 
nongsngap u dei uba kham rit ka rta, (2) u nongsngap 
u trei hapoh ka hukum jong u, (3) u nongkren u 
niew bein ia u. Lada dei ia ka kynthei ka pronoun 
pha ka wan ha ka jaka ka me. Ka pronoun phi pat 
ka iadei bad baroh ar ki sex. 

Ia u nongsngap bad ki nongsngap la niew ba ki 
don ha ka kyrdan ba-ar, kata, nyngkong u nong- 
kren, bad ba-ar u nongsngap. Ki English ki khot ia 
kiba sngap da ka second person. 

Nga ieit ia phi . 

Nga isih ia me. 

Ngan dait ia pha. 

61. Ka pronoun phi ka lah ban mut ia ki briew ha 
ka pyrthei ruh ha kum kine ki jingkren ha rum. 

Phi long ka mluh ka pyrthei. 

Nga leh ia kane ka bynta jong phi . 

62. U, ka , ki, ki kdew sha ki briew kibym don hajan 
ki nongkrcn hynrei ki nongiakren ki ju kren sha- 
phang kibym don bad ki ruh. Kumta ki jngai na u 
nongkrcn. La niew ia kine ki pronoun ba ki don ha ka 
kyrdan balai, lane third person , kata, nyngkong u nong- 
kren, ar, u nongsngap, bad lai uta ne kita kiwei pat. 

Kumno ki khynnah ki ialong ? 

Ki iabit hi mynta. (ki = khynnah) 

U Shai u la poi ling ? 

Hooid, u la poi naduh hynne. (U =- Shai). 

Ka ong aiu kato ka nongkhrong ? 

Ka shu pan khaw. (ka — nongkhrong) 

Haba kren ieit, burom bad niew bein ha ka jaka ka 
pronoun u , ka, ka mill ka i. 

Ito i briew jong nga i la wan ? 

I la wan, bad i la leit. (i = briew) 

Men tieng sa ia i. (i = uno uno u briew) 

5. Ka Jingniew (Number) 

63. Khyndiat na ki pronoun Khasi ki don ka fiiew 
marwei ne niew lang. Haba niew ia ki briew, ngi ong 
ngut ; ia kiwei pat kiba lah ban iohi ngi ong tylli. 
Ha ka English bad kiwei pat ki ktien ki khot number. 
Haba don tang marwei, ki English ki ong singular, 
( na ka single = marwei ) bad haba palat ia uwei 
pat ki ong plural. 


Singular 

Plural 

Nga 

ngi 

Ka 

ki 

Me 

phi 

Pha 

phi 

U 

ki 

Phi 

phi 

I 

ki 


Ka pronoun ka bapher eh dei ka phi. Ha ka khein 
lang ia u O (ngi kynnoh not ) la niew ba um don ei 
ei. Te ka khein lang ka long kumne: Phi -f O = Phi; 
Phi + Phi = Phi. 

64. Ia ka pronoun ki la ju pyndon kam haba 
kdew ia ka jingdon ki briew kynthei bad shynrang 
ha kajuh ka jaka. 

Iwei pa iwei ki iaplied la ki kot. 

65. Ha ka ktien Khasi ka pronoun ki ka long ka 
jaka rieh ka jingbymthikna. 

Lada don ba wad ne phone ia nga, iathuh ia 
ki ba nga la mih. 

6. Ka Jingiadei (case) 

66. La shu ai kyrteng lyngkot da ka ‘jingiadei ’ 
ha kane ka lynnong tang ba kam dei ka jingiadei kur; 
hynrei ka jingiadei kam ki pronoun ha ka semens, ym 
dei ka jingkylla dur ka pronoun kum ha ka English 
kum : I, me , my, mine, etc. hynrei da ka jingkdew 
jong kawei pat ka klas ba ngi khot preposition . 

67. Ban pyni ba ym don jingkylla ha ka jingspel 
ia ki dak bad ka sawa yn pyni ia katto katne ki shyn- 
rong ha kiba ka pronoun ka lah ban rung. Hynrei 
dei ban kynmaw ba ym baroh kine ki kyntien kiba 
long pronoun. Ha kine ki kamra dei ban hiew ba 
lada ka lait jaka nyngkong eh, kadei ka kamra kaba 
iathuh ia ka noun lane ka pronoun; hynrei lada buh 
ia ka noun, kan ym long tang shi kyntien. 


1. 

A 

ieitia B 


2. 

A 

la mai ia 

B 

3. 

A 

ba mai 

ia B 

4. 

A 

ai C 

ia B 

5. 

A 

lap ia B 

ha iing jong D 

6. 

A 

ai ia B 

da ka bol. 

7. 

A 

leit ha F 

(ei/no) 

8. 

A 

la leit naduh hynne. 

9. 

la 

B te ai da E (kato, kane, katai, etc.) 

10. 

Kane ka dei ka ing jong D. 

11. 

Bat 

noh hi ha 

F . (lade) 

12. 

Bat 

noh hi ia 

B 

13. 

Bat 

noh hi sha 

G 

14. 

Sngewbha wan noh hi da H. 

15. 

To: 

siew noh hi 

i na I . 

16. 

Uto 

u briew u 

la dumok tyngeh ia B 

Tang ki kyntien kiba rung ha kitei ki kamra ba lait 
kiba lah ban long pronoun, hynrei kumba la batai 
na khmat, dang dei ban ap haduh ba yn dep batai 
shaphang kiwei pat ki klas, ba kan ym mih ka kynrum 
kynram ha ka jingsngewthuh ia ka ktien la jong. 

Na katei ka jingbuli kamra ngi iohi ba ki kamra A 
ki don 8 tylli, B 9, C 1, D 2, E 1, F 2, G 1 bad H 1, I 
1. Ha ka kamra A lah ban buh tang da ka pronoun 
kaba shi kyntien kaba iathuh ia u nongleh kam ha 
ka sentens namar khlem ma u, kam long sentens. 
Ha ki kamra B pat ngi iohi ia kiba la lam khmat 
da ka ia, G da kabym thikna, D kaba iiiew tang ia uta 
hi u briew, E kaba long atiar da kaba lah lch ei ei, 
F kaba pynthikna ia ka jaka lane ia u briew ha uba 
dei ban pynpoi ia ka tiar, G ka thew kham jngai 
wat la ka lah ban jan ruh namar ka "sha 5 ka kham 
jngai na ka "ha/ H pat kaba dei ban mih na uta 
uba lah ban leh ei ei ne uba ai jingmut nyngkong, 
bad I ruh ka kdew ba dei ban leh uba don peisa. 

68. Ha ki kamra A lah ban pynrung tang da ka 
pronoun kaba iathuh ia u nongleh ia kano kane ka 
kam : u, nga , ka, i, ki, etc. Namar ba u nongthoh nc 
nongkren ki iathuh ia u nongleh, la khot ia kata da 
ka nominative case . Hynrei lait noh katei, kiwei pat ki 
pyndep ia ki kamram tang haba la lam khmat da ka 
preposition. Ha ki kamra ba lam khmat da ka ia ruh 
lah ban pynrung da kitei kijuh ki pronoun, tang ba 
ha uta uba dei ban ioh ei ei, la ia ka tiar ba lah ban 
iohi da ki khmat ne ia ka jingsngew, kum ka jingieit, 
ka jingisih jong u nongleh bad nongsngew. Ka pronoun 
kaba bud ia katei ka preposition ka jngai shi shah na 

u nongleh, bad la khot ia ka., dative case ha ka English. 
Ha ka kamra C lah ban rung da ka bathikna bad 
kabym thikna, kum ha ka sentens 4 ha kaba ngi lah 
ban pyndap da ka ei ei, khyndiat , shibun (bym shai kaei 
lane katno) bad bol, ja , peisa etc. (la thikna daei la ai) ; 
hynrei haba pyndon kam da ka pronoun, don ka snap 
bymthikna, ym kum kaba pyndon kam da ka noun. 
Ha ka kamra D lah ban pynrung da kano kano ka 
pronoun, hynrei ka preposition jong ha khmat kata 
ka pronoun ka kdew ia ka jingdon jingem lane ia ka 
hok jong kata ka pronoun. Ka khot ia ka jingiadei bad 
ka pronoun da ka possessive case lane genitive case. Ia 
ki pronoun ba la lam khmat da ka preposition da 
kiba lah ban rung ha ka kamra E lah ban ithuh ba 
ka long ka atiar da kaba lah ban leh ei ei. Kumta 
la khot ia kane ka jingiadei ha pdeng ki pronoun da 
ka instrumental case . Ia ka jingiadei ha pdeng ki pronoun 
ba wan hadien ka preposition ha, sha kaba kdew ia ka 
jaka ha kaba yn ai, buh, ne ieh kum ha ka kamra F 
la khot locative case ; haba ka pronoun ka wan hadien 
ka preposition na , lah ban khot ia kata ka jingia- 
dei da ka ablative cast. 

Lada pyni kumno kumno ruh ka jubab ba khatduh 
bym lah shuh ban pynbakla ka long, lait noh ka 
nominative, ki pronoun Khasi ki shaniah ha ka 
preposition ban kdew ia ka jingiadei kam ha pdeng 
jong ki. 

69. Ia ka jingiadei ba la batai ha neng lah shuh 
shuh ban pyni kat kum ka jingmut ba la pyndon kam 
iaki kyntien haba kren. Ka jingmut hangne ka thew 
ia ka sense ym dei meaning ha ka English. Haba leh 

kumta ngi iohi ba ka jingiadei ne case ka pynpaw ia 
lade ha ki saw jingmut. Haba u nongkren u iathuh 
ia u nongleh kum ha ka kamra A (65.1) ki English 
ki khot subjective namar ka sdang na kata ka pronoun. 
Ia ka pronoun kaba rung ha ka jaka B ki khot ob- 
jective namar ba dei kata ka pronoun kaba dei ban 
shu pdiang kat ia kaba u nongleh u leh. Don pat 
ar jingmut ha ki pronoun kiba mih hadien ka preposi- 
tion jong. Ka nuksa jong ka jingdon kum kita ki dur 
ha ka kren bad thoh Khasi ka long kumne: 

(1) Nga pynieng hadien ka kali jong phi. 

(2) Nga pynieng kali hadien ka jong phi. 
(i. e. kali jong phi.). 

Haba shim tang ia ka dur ba ka kren Khasi ka 
pynpaw ngi ioh ia kine ha rum. Ha ka kamra 3 
bad 4 ki pronoun ki bud ia ka jong . 


Subjective 

Objective 

Genitive 1 

Genitive 2 

Nga 

ia nga 

jong nga 

jong nga 

U 

ia u 

jong u 

jong u 

Ka 

ia ka 

jong ka 

jong ka 

I 

ia i 

jong i 

jong i 

Me 

ia me 

jong me 

jong me 

Pha 

ia pha 

jong pha 

jong pha 

Ngi 

ia ngi 

jong ngi 

jong ngi 

Ki 

ia ki 

jong ki 

jong ki 


Hangno hangno ba ka gentive 1 ka mih ka dei ban 
long kat kum katei ka nuksa (1), kata ka mut ba ia 
ka noun la iathuh lpa ha u nongsngap da u nong- 
kren ; hynrei ha ka nuksa (2) la sngewthuh tang 
para ba iakren. 

70. Ka kyntien objective ka mih na ka object, kaba sha 
bar na u nongleh lane kabym lah rung ha ka kamra A 
kumba la batai ha neng. Ka paw ba ha ka kren Khasi 
ka pronoun ka long ka object jong ka preposition ba 
la pyni ha ki kamra B haduh H ha ka dkhot 65„ ha 
neng. Hynrei ha ka jingkren ba kum kane, f u dait ia 
la ka kti’, *u leh sat ia lade’,pat ka kdew ba ka mynsiem 
u briew basniew ka pynlong ia u ban leh ei ei ka 
basniew ia la ka met. Kata ka mut, u nongleh bad u 
nongshah u dei ujuh u briew, wat hangne ka object ka 
wan hadien ka preposition hi. 

71. Ka lynti basuk tarn ban it huh ia ka pronoun ka 
long ban kylli ia lade la ka leng na ka bynta ka noun ne 
em. Lymda ka kyntien ka pyndep ia ka kamram ka noun, 
kam long pronoun. Haba kito ki kyntien ba la kdew 
ha ki dkhot ba na khmat ki ieng ha khmat ka noun, 
bad bud ia ka noun, kim long pronoun satia. 

72. Ka pronoun Khasi ka kloi ban mih shwa ia ka 
noun, lane bud ia ka noun ha ka sentens. 

La u pyni ia ka jingsalia u Do ban batai bniah 
ia ka ain thoh Khasi, uLo u long uba sngcw- • 
thuh bha ia u. 

Naduh ba u So u rung, u hap ban lam lynti ia 
ka phang ban iakren. 

Kane ka mut ba ka pronoun ka lah ban bujli ia ka noun 
sha ka diang lane sha ka mon. 

KI JINGP YRSHA NG 


1. Kdew ia ki pronoun kiba don ha kine ki sentens 
ha rum : 

(1) U Don u wan na ‘ring u Lon bad u la bthah 
ia u ban wan lashai. (Don tang ar tylli ki 
pronoun). 

(2) Nga nga la iohi ia u khla; phi phim 
pat iohi. 

(3) U Roy u la leit skul ? 

Hooid, li la lcit. 

(4) Une u la wan shang. 

2. Pynbcit ia ki jingbakla ha kine ki sentens 
ha rum : 

Dei ma nga ngaban leit, ym dei ma phi. 
Mynta ngan khreh noh ban iakynduh ia nga. 

3. Pyndap ha ki kamra balait da ki pronoun. 

(1) ieit ia in wan sha 

(2) Khic leit ai noh sha 

(4) ki la iap, ki dang im. 

(3) ba wad ia nga? 

4. Ka Pronoun ka ieng ha ka jaka ka noun. Pyn- 
dap da ki Noun ha ka jaka ki pronoun ba la 
thoh da ki dak khyrwait. Buh u , ka, ki kat haba 
phi i don kam. 

(1) U la leit ban iakynduh ia ka naduh hynne. 

(2) Nga la iohi ia ka ring jong u. 

(3) Oho ! nga la kum klet ia i. 

(4) Pan jingiarap noh na u. 



LYNNONG III 


KI DETERMINER 


73. Ha ka dkhot 10 na khmat la kular ban batai 
shaphang kawei pat ka klas kynticn ia kaba la khot 
determiner (thoh lyngkot, D lane det.) Ha ka lynnong II 
pat la batai ba tang ka kyntien banyngkong kiba long 
pronoun haba mih kum: nga, nga, me, me etc. Dei ban 
weng shwa ia ka badum ha kum kine, nangta sa batai ia 
ka jingmut jong katei ka kyrteng lyngba ka kamram 
ba ka pyndep ha ka sentens. Yn thoh biang ia kijuh 
ki sentens, bad hangne yn buh dak khyrwait ha ki kyn- 
ticn ba kum ki pronoun tang ba kibym long pronoun. 


(1) Nga nga la dep siew ho ! (dk. 20) 

(2) Me me la kular cm ban leit ? (dk. 22) 

(3) Pha pha long ka bariewspah. (dk. 24) 

(4) U a long a bakhraw. (dk. 26) 

(5) Ka ka long ka bahok. (dk. 27) 

(6) Ngi ngi ngeit ba ka bha ban leit noh. (dk. 30) 

(?) Ki khynnah ki iapas lut ? (dk. 31) 

(8) Ki ki monjur ban trei. (dk. 32) 

(9) Phi phi long ka mluh ka pyrthei. (dk. 34) 

(10) I % dang bam ja. 


74. Baroh kite! ki kynticn ba la thoh da ki dak 
khyrwait ki dei ki determiner. Ki paw kum ki pronoun, 
hynrei kim ieng ban bujli ia ka noun; don ruh kiba 
long article. 

75. Kitei ki sentens ba la shim na ka lynnong II 
ki pynpaw ia kinc ki jinglong jong ki determiner : 

(1) Don ki determiner kiba long thik ki pronoun; 
hynrei kim long namar ba ka pronoun ka la 
don lpa. Ha ka kynnoh ruh ngi bin ha ka 
pronoun, ym dei ha ka determiner. 

(2) Don ki determiner kiba long Article , kum u 9 
ka . Ha ka nia bapyrkhing dei tang kitei ki 
determiner kiba long article ; hynrei ka arti- 
cle ka long tang kawci na ki dur jong ka 
determiner. Baroh ki determiner kim lah 
ban kylla article. 

(3) Ka determiner ka paw ha khmat ka Noun, 
ka Verb bad ka Adjective. 


D 

N 

ki 

khynnah 

ka 

mluh 

ka 

pyrthei 

D 

V 

nga 

la dep siew 

me 

la kular 

pha 

long 

u 

long 

ka 

long 

ngi 

ngeit 

ki 

iapas 

ki 

monjur 

phi 

long 

i 

dang bam 


4 

D 

Adjective 


ka 

bariewspah 


u 

bakhraw 


ka 

bahok 


ka 

bha 

76. Ki pha, 

me, 

it, ka ki pynthikna la kum ka 

rai kut ia ka 

sex , 

bad number jong ka' noun lane 


pronoun; katba kiwei pat ki pynthikna ia ka number, 
kata, ki determiner nga , ngi, i, phi (marwei ne palat). 
Namar kane ka jinglong jong kum kitei ki kyntien ki 
pyndep ia ka kamram kum ki sex marker bad number 
marker . Hynrei namar ba kim shym ai tang ia ka dak 
bad ba ki da pynthikna de, ka kyrteng determiner 
ka iadei bha bad ki. 

77. Ka kyntien ski ( man u, ka ) ka long deter- 
miner haba ka kdew ia ka noun ba lah ban niew. 
Dei ban thoh ia ka kyrpang, ym ban pynsnoh lang 
bad ka noun. 

sngi 

taiew 

bnai 

Ngan siew san tyngka ski snem 

khlieh 

ling 

78. Don ki sentens ha ka Khasi ha kiba ka kyntien 
kaba long thik kum ka pronoun ka long determiner. Yn 
pyni da ki nuksa : 

(1) Nga ngam leit. 

(2) U ong kam bha lada slap than. 

(3) Ki khynnah kim leit skul. 

(4) U Don um lah mareh shuh. 

(5) I pa im treh dih sha. 

(6) Nga ngan leit. 

(7) I pa in leit. 

(8) U Don un ialeh eksamin. 

(9) Ki khynnah kin leit skul. 

(10) Ka Lucy kan wan shane. 

79. Ha ka dkhot 78 ngi iohi tang ia ki sentens 
kiba dawa da ki determiner kiba kum ka pronoun na 
khmat ka sentens ; don kawei pat ka rukom. Ka kynja 
jingiathuh pateng ia kaba iathuh ne ong uwei pat 
shaphang kaba lch kiwei pat ka dawa ia kum kita ki 
jingiakhleh ki determiner ha kajuh ka sentens. 

U Don u ong ba ki khynnah ki leit skul. 

Kaba dei ban kynmaw ka long ba ki determiner 
kiba bud ia ka noun ki long thik kum kaba wan 
ha khmat jong ka, e.g. 

U Don u ong. 

Ki khynnah ki leit skul. 

80. Lah ruh ban pynkylla ia ka sentens kumne : 

Ki khynnah, ong u Don, ki leit skul. 

81. Don ruh ki noun kibym don kam determiner. 
Lada pyndap da ki jaka ha dien kum kinc ki sentens 
ha rum, ym don kam determiner. 

Nga wan na 

Nga leit sha 

Nga iohi ia u ha 

82. Na kitei ki kamram ba ki determiner ki 
pyndep, lah ban batai ba ka determiner ka long ka 
klas kyntien kaba pynthikna ia ka sex bad number 
ka norm lane pronoun. 


KI J1NGP YRSHA NG 


1. Thoh 10 tylli ki kyrteng bad buh bad ki determiner. 

2. Aiia ki Nounkibym don kam determiner (lOtylii). 

3. Kumno phin pyniapher ia ka Determiner na ka 
Pronoun ? Ai san tylli ki nuksa. 

4. Thaw san tylli ki sentens ban pyni ba bun ki 
Verb Khasi ki don kam Determiner. 

5. Thoh kawei ka sentens kaban don kum kine : 
D N D V N. 



LYNNONG IV 


KA ADJECTIVE 


83. Ka Adjective ka long ka klas kyntien kaba 
(i) pynshai ia ka Noun, (ii) niew ia ka jingdon, (iii), 
kdew ia ka jinglong ka noun ; (iv) bad ianujor ia 
ka jinglong bad jingdon ka noun. Kam lah ban 
batai hi ia lade. 

84. Ka Adjective (thoh lyngkot, A) ka pynshai 
ia ka Noun. Habangiong briew, ngi lah ban kylli : 
uba kumno ? Ka adjective ka iathuh ba u long u 
baiong, basaw, balyngkot, bajrong, basniew, babha. 
Hadien ka Noun briew ne mrad, shibun ki adjective 
ki lah ban bud. 

balalot 

basngaid 

U long u briew babha 
basbun 
basniew etc. 

Haba ka Adjective ka bud ia ka noun ban pyn- 
shai ia ka, ka shynrong jong kuni kata ka sentens ka 
long N(oun) + A(djective) kata, NA. 

85. Ka Adjective ka niew. Haba ka niew ia ka 
jingdon bad ia ka jingpoi sha khmat ne jingsah sha 
dien, ka leh ia kita ki kamram ha ki lai rukom : 

(a) wei, ar, laietc.; (b) nyngkong, baar balai, basaw, 
etc.; (c) shi, shi pawa, shiteng etc. Haba ka Adjective 
ka nicw ha ka jingmut (a) bad (c) ka wan ha khmat ka 
Noun. Ka shynrong ka long A N. Haba ka sentens 
ka dawa kumta, yn kdew khyndiat ki nuksa. 


A N 


Uwei 

u briew u la jah. 

Lai ngut 

ki khynnah ki pas. 

Lai tylli 

ki sim ki la lap. 

Shiteng 

ki briew ki dang sah. 

Shi quintal 

u khaw u pyut ei. 

Khyndiat 

u khaw te ngin ioh. 

Bun 

ki khynnah ki pas. 


Ka adjective shiteng bad khyndiat ka dawa ia ka 
kyntien na haba thoh ban shai; hynrei haba kren ngim 
ju kynmaw ba don jingpher ei ei hakajingjah ka na . 

86. Haba ka adjective ka nicw ha ka jingmut (b), 
ka wan hadien ia ka Noun. 

CJ khun nyngkong 
U saheb banyngkong 
U CM baar etc., etc.. 


87. Dei ban kynmaw ba lada weng ia ka Deter- 
miner bad ka Noun na baroh ki sentens ha ka dkhot 
85, ki Adjective ki long pronoun. 

88. Haba kham bun ki briew ha kajuh ka jaka, kum 
ha ka skul bad kolej, bad haba don kam ban tip iau 
nongleh bymman, ka Adjective ka iarap ban pynthikna 
malu-mala ia u nongleh da kaba kdew hangno u don. 

A N 

(1) Une u khynnah u eit ha phyllaw. 

Uto 

Utai 

Uthie 

(2) Kane ka khynnah ka shitom 

Khmih biang ! Lada ki Noun ki jah ha kitei ki 
scntens, kitei ki kyntien kiba long adjective, ki long 
pronoun. Ha kum katei ka shynrong don kam iaka 
noun ban bud ia kitei ki kyntien kiba rung ha ka 
kamra A ba kin long adjective. 

89. Ka Adjective ka ianujor ia ki kyrdan ka jing- 
long, jingkhia jong kaei kaei kaba lah ban thew da 
kano kano ka rukom, bad ia ka jingbun ka noun ba lah 
ban niew, kum : bun, kham bun, bun tam; khia, kham 
khia, khia tam. Ka kyrdan balai kam kohnguh ia ka 
shynrong baar namarkata, ngim lah ban ong tam khia , 
tam bun (lait noli haba kylli, u tam katno ? bad ba ka 
jubab ka long : u la tam bun , ha kaba ka bun ka long 
adverb). Haba ianujor tang ar tylii kiei kiei, kaba tam 
ia ka bayngkong ka kyntien kham ; bad lada ianujor 
haduh lai ne palat pat, kaba palat ia baroh ka ioh 
ia ka tam , kum “ bun tam ” namar ba kata ka la 
tam ia baroh. Ia kum kine ki jingianujor la khot 
degree ha ka English ; bad ka pynpher ia ki lai kyr- 
dan kumne : positive, comparative, bad superlative. 
Ki nuksa ki long kine ki sentens ha rum. 

Comparative: Ka kam u John ka long kaba 
kham khia. 

Positive : Ka kam jong nga ka long kaba khia. 

Superlative : Ka kam u Don te ka long kaba khia tam . 

Bun sien haba ianujor ia ka kham la bud da ka 
ban ; kum, “kham khia ban ia ka jong nga.” Ha kum 
kitei ki sentens, ka adjective ka bud ia ka Verb. 

90. Nalor kitei ki kamram, ka adjective ka batai 
kumno ban leh ia ka kam la ka long ka jingiasam ne 
jingpynbeit ia ki briew, nc kano kano ba lah ban niew. 

Phah kin iaid or - ar. 

saw - saw. etc. 

91. Ka Adjective ka shah ia ka determiner ban 
wan ha khmat jong ka : 

(1) Ka bha ba phin wan hi da lade. 

(2) Kito tc ki khuid ; kine seh kiban hap sait 
biang. 

(3) Ngam treh ia u, u sniew palat ka dur. 

Haba ka noun ka snoh ha ka Adjective., ki ar tylli 
ki snap ki pynmih ia ka Noun : riew + .sniew = 
riewsniew ; syiemiong , Syiemlieh, ia u syicm baiong bad 
u syiem balieh. 

92. Don ki adjective kiba shah ia ka particle ba ba 
kan snoh ha ki ; don pat kiba ieng marwei. Haba 
ka adjective ka bud beit ia ka Noun, lah ban thoh 
“U briew basniew ka mynsiem ” kumba kren ; hynrei 
kam mut pat ba baroh ki kyntien kiba long kum 
katei k’a basniew , kin sah khlem da kylla dur. Lada 
ianujor ia ar ngut ki riewsniew, ka mkom kren ka 
long kumne : 

Une u khynnah u long uba sniew ; utai pat 
uba kham sniew ban ia unc. 

93. Ka Noun ruh ka long Adjective ha kum kine 
ki kyntien. ling join , ling maw , miet tlang , sngi lyiur , 
kpu doh, doh syiar , ja shynrai, kam khynnah , kam kynthei. 

94. Teng teng ka Adjective ruh ka long Noun. 

(1) U baduk u thiah suk mynmiet. 

(2) U bakhlain u kit bun kilo. 

(3) Ka sorkar ka dei ban peit ia ki baduk-basuk . 

95. La batai ha ka dkhot 4 ba bun ki abstract 
noun lane noun kiba kdew ia ka jingmut ki shim ia 
ka kynnoh jing - na khmat ; hynrei kum kita ki kyn- 
tien ruh ki long Adjective ha ka Khasi. 

(1) U Don u leit sha iing jingkhawai. 

(2) U khun jong nga u leit sha ri jingstad. 

(3) Hangta ha ri jingshai ngin iohi ia u mar 
khmat. 

(4) Na iing jingdum to mih sha lait. 

96. Don ki Adjective Khasi kiba paw ha khmat 
ka Noun, tang ba ki don tang khyndiat ch, kum: 
tymmen basan (ha ka jaka basan tymmen ; Rangbah 
Lyngdoh ( ha ka jaka Lyngdoh rangbah,, la kum ki 
French pynban kiba khot court martial ha ka jaka 
martial court . 

97. Ban ithuh ia ka adjective ha kasentens, dei 
ban khmih ia ka kamram ba ka kyntien ka pyndep. 

KI JINGP YRSHA NG 

1. Batai ia ki kamram ba ka Adjective ka pyndep 
da ai bad ki nuksa ia kawei pa kawei ka 
kamram. 

2. Pyndap da ki Adjective ha ki kamra balait. 


( 1 ) U basan u duwai ha u Blei. 

(2) ki khynnah ki pas eksamin. 

(3) U khynnah ka jinglong u jot. 

(4) Ka iing j on g 11 Long ka don. . 

kamra. 

(5) U briew palat. 


(6) Ha kanc ka sngi ngim kwah 

khubor 

( pyndap da ka kynticn ba don jing - ha 
ka kamra banyngkong). 

3. Pyni ia ki degree jong kine ki Adjective : khia, 
sniew, bun, jrong, jylliew, iar, rit, khraw, iong. 

Nuksa : tymmen - Positive 

kham tymmen comparative 

tymmen tarn - superlative. 

4. Pyndap sa shiphew tylli ki synjuk kyntien kiban 
rung ha ki kamra jong kane ka shynrong. La 
ai lpa kawei ka nuksa. 

D N A 

ka iing maw 



LYNNONG V 


KA VERB 


98. Kano kano ka kyntien kaba lah ban rung ha 
kum kine ki kamra balait ha kine ki shynrong ka 


ka 

Verb (V, haba thoh lyngkot). 

(i) 

U Don 

u A bha. 

(2) 

U Don u A ia u Mon, 

(3) 

U Don u 

A B ia u khulom. 

(4) 

U A 

ban B noh. 

(5) 

Nga 

A 

ia u ban B ia ka kam. 

(6) 

Nga 

A 

ba ia baroh B ban C 

(7) 

Nga 

A 

ba ka B ka jingbakla. 

(8) 

Nga 

A 

ban B halor kata. 

(9) 

Nga 

A 

ban B 

(10) 

U A 

B 

noh. 

(11) 

U A 

B 

C noh. 

(12) 

Phi 

A 

B shwa. 

(13) 

U A 

B 

J a - 

(14) 

Nga 

A 

B hi kumba mynshwa. 

(15) 

U A 

B 

shi C 

(16) 

N+ 

A 

hi khlem pep. 

(17) 

N+ 

A 

B hi khlem pep. 

(18) 

N+ 

A 

ban B 

99. Na kitei ki 18 tylli ki shynrong lah ban iohi ia 
ka kamram ka Verb bad ia ki jait Verb. Ha ka shyn- 
rong (1) ki kyntien kiba lah ban rung ha ka jaka ba la 
pynap ki bun. Kine ki long tang khyndiat eh na ki 
babun: left, max , rwai, shad, khreh, pule, thoh. Ki nuksa ki 
kyntien kiba lah ban rung ha ki kamra ha ka shynrong 
(2) kilong kum kinc shoh, kynjat , doh, takor , kit, isih, 
shun , kata, da ka kyntien kaba iathuh ba ka N(oun) 
ka la leh ci ci bad pynpaw ci ei. Ha ka shynrong (3) 
kamra A lah ban pyndap tang da ka leit, ha ka kamra 
B pat da kum kine : pynhap, shim, pynsniew, pynbha ia 
kata ka noun ia kaba dang lah ban rah. Ha ki kamra 
jong ka shynrong (4) ki kyntien kiba lah ban rung 
ha ka kamra A ki long monjur, iarai, iakut; ha ka kamra 
B pat leit, leh, pep, pynmih ki long khyndiat ki nuksa. 
Ha ki kamra ka shynrong (5) lah ban pynrung da kum 
ka khmih lynti, iarap ha ka A ; bad sdang, pyndep, pynstet 
ha ka B. Ha ki kamra ka shynrong (6) lah ban 
pynrung da kwah, ngeit, ha ka A ; dei ha ka B ; iathuh, 
pyntip ha ka G. Ha ka kamra A ka shynrong (7) lah 
ban pynrung da ki ngeit, tharai, mut, ha ka kamra 
B pat da ka dei bad long. Ha ka kamra A ka 
shynrong (8) lah ban pynrung da ki kwah, mut, ngeit, 
tharai ; ha ka kamra B pat da ki don, mih. Ha ka 
kamra A ka shynrong (9) kin rung kum: lah, hap, dei; 
ha ka kamra B pat da kine : leit, wan, mih, phet, rung , 
pdiang, kyntait , don, ai etc. Ha ka kamram A ka 
shynrong (10) > lah ban pynrung da ki : mut, dei, hap, 
nang, sa, la ; bad ha ka kamra B pat da ki leit, shong, 
thiah, mih, wan, etc. Ha ka shynrong (11) don* lai 
tylli ki kamra kiba bud kawei ia kawei. Ha ka kamra 
A lah ban pynrung tang da ka la, ha ka kamra B 
tang da ka lah, katba ha ka kamra C pat da ki 

leit, wan , phet, leh, trei , thiah , ioh etc. Ha ka shynrong 
(12) don ar kamra ; kawei ka bud ia kawei. Haka 
kamra A lah ban pynrung da ki nang , sa ; ha ka 
kamra B pat da ki bam, thiah , leit, wan, etc. Ha ka 
shynrong (13) ruh don ar kamra. Ha ka kamra A lah 
ban pynrung da ka dang; katba ha ka kamra B pat tang 
da kine : shet y khat, ai y bam. Ha ka kamra A ka 
shynrong (14) lah ban pynrung tang da ka iai y kata 
ha ka kamra B pat da kum kine : kit, wan, ieit, shun, 
bad leh . Naduh ka shynrong (15) ngi iohi ia ka jing- 
pher khyndiat, bad kane ka mih na ka jinglong hi 
ka kren Khasi. Ka jinglong kyrpang kane ka shyn- 
rong kapaw haka jingban ar sicnia kajuh ka kynticn 
ba\la pynkhlad da ka shi (ym dei kumba fiiew). 
Ha ka kamra A lah ban pynrung da ar tylli ki kyn- 
tien: iai 9 bad nang. Ha ki kamra B bad C da kajuh 
kaba kum kine : dih , leit, bam , leh. 

Ki shynrong (16) bad (17) ki dawa ia ka jing- 
batai. N-f ha kitei ar ka mut rah, u, ka, phi, ki, nga, 
ngi, pha , me kiba dei ki pronoun (tlioh lyngkot N) 
suda ha baroh ki shynrong. Ka jingbuh ia u 4* ka 
mut nalor ka pronoun leit snoh sa ka snap Verb ha ki, 
la kumba ngi pynbud ia ka Vll, he'll, they'll ki nonglhaw 
poitri English. Ia kane ka snap Verb ym lah satia 
ban weng kyrpang. Ka larap ban tip ia kaba ka N ka 
pdiang nc kyntait. Haba kyntait mih da ka sawa m 
— um, kim, ngam, ngim , pham, phim, mem, kam . Teng 
teng pat la pyndon kam ia kane ka sawa haba thikna 
ba ka N kan leh ia ka kam ruh. Haba pdiang ne 
thikna mih sa ka sawa n hadicn ka pronoun. Dei 
na kane ka daw ba hap ai kyrteng ia kum kane ka 
jingiakhleh bym lah pynlait da ka N+. Ha ka jaka 

u + ha ka shynrong (16) bynrap n; ha ka kamra 
balait pat lah ban pynrung da ka wan, leit, Xreh, leh. 
Ha ka shynrong (17) leh kumba batai ha neng ia u 
“ +/* ha ka kamra A pat lah ban pynrung tang da 
ka sa; ha ka kamra B da kaei kaei kaba ka N ka leh . 
Te ha ka kamra ba rung ka leh, rung sa kiwei pat 
ruh kum wan, leit, pyntip, ioh, duh, ngiah, etc. 

La kdew ha neng ia ka snap m. La ka sawa ka 
pher ka shynrong ka long hi N + * kata N+ snap V: 
Um, kum ha kane ka sentcns, ff Um treli ban leit /wan/ 
pdiang/bam etc.” Kane ka iathuh ba ka N ka kyn- 
tait ia kaba kawei pat ka N ka kyrmen ba kan leh. 
Hynrei haba krcn kumne “Um/Ngam/kam/phim/pham/ 
kim/ngim pep ban wan” pat, katei ka snap V ka pyn- 
thikna pynban. Khmih shynrong (18). 

100. Baroh ki kyntien kiba Jah ban rung ha ki 
kamra ba la pyni ha neng ki hap ha ka klas V(erb). 

101. Don ki Verb kiba dawa ba dei ban don 
D(eterminer) ha shwa jong ki ban pynthikna ia ka 
sex bad number ka N. Ki shynrong (1), (2) bad (3) ki 
don kiba kum kita ki Verb. Ha ka jaka u lah ban 
bujlida ka lada ha ka jaka “U Don” yn thoh « Ka 
Lidia.” Dei ban thikna bha ruh ba ka D ka don 
kam tang ha khmat ka kamra A, ym ka kamra Bj 
haba don ar kum ha ka shynrong (3), katba ka 
shynrong (7) kamra B pat ka hap kum kitei lai. 

102. Haba ka Verb ka bud ia ka Pronoun ym don 
determiner kaba leng ha khmat jong ka. Ki nuksa 
kilong ki kamra A ha ki shynrong (4) haduh (15). 

103. Ki Verb kiba bud ia ka kyntien ban ki long 
infinitive. Ia kane ka dur ka V lah ban iohi ha ki 
shynrong (4), (5), (6), (8), bad (9). 

104. Baroh kitei ki Verb kim don ^ajuh ka bor. 
Don na ki kiba pura, don pat kiba shu iarap ia ka 
Verb bapura. 

105. Ia ka verb kaba kdew ia ka jingiadei ka N 
bad ka A(djcctive) lane bad kawei pat ka N kaba bud 
ia ka la niew kum ka verb kaba pyniadei, namar na 
ka lah ban sngewthuh ia ka jingmut.. Kum ha ka 
jingkren “U dei u para jong nga”, ka V dei ka iathuh 
shaphang ujuh u briew, namarkata, wan shwa da ka 
pronoun (ha ka shynrong ngi thoh tang N) U. Ngim 
shym kren shaphang uwei pat u briew, hynrei tang 
shaphang uta “u para”. Ka hangne ka long ka Verb 
ba pyniadei ia ka N banyngkong bad ka N baar 
(lane N1 bad N2). Namar kane ka kamram lah 
ban thoh lyngkot ia ka da ka LV (linking verb). 
Kaba don kam ban bishar bniah ka long ka shynrong 
jong ka sentens. Kine ha rum ki dei ki nuksa jong 
ka LV. Hynrei ki kdew ia ka jingsngew, jingleh, bad 
jingthmu u nongleh lane ka N. 

Nga monjur ban sdang noh ia ka kam. 
red 

pyrshang 

kular 

kyrmen 

kwah 

Uto u briew u dei u para jong nga. 

U kylla riewsaid mynta. 

Ki kylla sniew noh. 

U John u long u babha briew. 

Imat u John u bha kein. 

Ka jyntah ka mad bang, (haba kren ngi ong 

“ka jyntah ka bang” 
namar ba ngi la mad) 

Ka paw kumba ka sniew. 

Ka paw sniew pynban. 

Ka jyntah ka sma bang (N V A) 

U la tymmen. ( N V A ) la ka iaryngkat bad 

grows ha ka English. 
Nga sngew tymmen. (N V A) 

Kitei ha neng ki long tang kyndiat eh ki nuksa. 
Kano kano ka verb kaba rung ha kum kitei ki kamra 
ka dei ka LV. Ki ban wad jingtip kliam bniah 
ki dei ban sngcwthuh ia kine : catenate ka mut ban 
pyniasoh. Namarkata, ia ka LV don kiba khot. catenative . 

106. Ka verb iarap pat ka wan shwaiaka verb pdeng 
lane M(ain) V(erb). Ia kum kita ki verb kiba iarap 
ban pynshai ia ka jingmut la khot ha ka English da 
ki auxiliaries (aux. haba thoh lyngkot ha ka shynrong). 
Dei ban kynmaw ba kine ki aux. ( verb iarap ) ki wan 
ha khmat ka MV lane ka infinitive. 

(1) N-LV-V U lah ban wan. 

U dei leit noh. 

U mut leit noh. 

U leit dei noh ma u. 

Nga la wan na shnong. 

(2) N-LV - LV - V Nga la lah leh ia kaba phi bthah. 

(3) N+ - LV - V Un sa wan hi. 

Un dang wan. 

Um treh leit. 

Um pep ban wan. 

(4) N LV LV LV -V Nga la lah dep leh. 

Nga la lah dep bam naduh myn- 

hynne. 

Kitei ki nuksa ki long tang khyndiat ch. Hynrei 
kaba dei ban bisharkalong ia ka jaka ba ki ieng ha. 
khmat ka MV. Dei ruh ban peit ba ka MV ka lah ban 
long infinitive kum, “ ban wan/ 5 "ban leh 55 etc. 

107. Hadien ba la pyni ia ki nuksa kumno ki 
Verb Khasi ki pyndep ia la ka kamram la lah ban 
batai ia ka jingmut jong ka Verb. Ka Verb ka long 
ka kias kyntien kaba batai ia ka kam ba la leh da 
ka Noun. Ka long ka klas kaba pyniasoh bad pynshai 
ia kata ka kam da kaba kdew ia ka por bad ia ka 
jingmut ne jingthmu jong ka kam ba la leh ne ban 
dang leh. 

108. Don ki verb kiba don kam ia ka N ha dien 
jong ki* bad la khot ia ki da ki transitive verb. Ia 
ki bym don kam pat ia ka N la khot intransitive. 
Kine kim da shai eh ha ka Khasi ; hynrei lah ban 
kdew nuksa. 

Transitive Intransitive 

U Don u ieit ianga (N VN). U Don u mareh stet 

(N V A) 

U Don u shoh ia nga (N V N). U Don u long u babha 

(NVA) 


5 

109. Ka Verb Khasi ka shah ruh ia kawei pat ka 
kynnoh ban rung ha khmat jong ka. Ia kum kata ka 
kynnoh kaba lah ne bym lah ban kdew ia ka jingmut 
lada kren tang ia ka hi la khot prefix. Pre ka mut 
shwa, fix buh ne pynbeit. Kawei ka dei ka kynnoh pyn- 
kaba lada kren tang pyn- ym don ba sngewthuh ia 
u nongkren. Kane ka pynlong ia kawei pat ka verb. 

V leh pynleh 

V kren pynkren 

Ha ka kynhun banyngkong uno uno u leh ne kren 
hi; hynrei ki verb ha ka kynhun baar pat kim iathuh 
kumta. Haba ngi ong : 


pynleh 

pynkren 


lem seh 


Ngi donkam ia uwei pat kum ka atiar ban leh ia kata. 


110. Kawei pat ka prefix ha ka Verb Khasi ka 
dei ka ia. Lada buh por ne khein por, ia ka dei ka 
Noun. Haba ngi ong “ai ia nga” ka dei ka preposi- 
tion. Haba ngi ong "ia ngin ialeit noh ” pat ngi ioh 
ar ki ia, ka banyngkong ka long LV bad ka baar 
ka prefix jong ka verb leit. Ha kum kine ki verb 
pat ki kdew ym tang ia uwei u nongleit, ki lah ban 
long ar, lai, ne da ki hajar. Lah ban bsuh ia ka 
kynnoh ia ha bun ki verb kum : 


leh 

pynleh 

ialeh 

kren 

pynkren 

iakren 

bam 

pynbam 

iabam 

111. Baroh ar kitei ki prefix ki lah ban rung ha 
pdeng ka verb thymmai kaba mih na ka MV. Haba 
ki leit bsuh hapdeng ka prefix bad MV yn khot ia 
ki da ki infix. 


Prefix 


V 

Pref. Inf. V 

pyn 

+ 

leh 

pynazlch 

pyn 

+ 

kren = 

pyn/tfkren 

ia 

+ 

leh = 

ia/ywleh 

ia 

+ 

kren = 

ia^kren 


112. Lah ban pynlong verb na ka adjective. 


Adjective. 

Verb 

long baiong 

pyni'ong, pynba'iong 

saw basaw 

pynsaw 

bun babun 

pynbun 

bha babha 

pynbha 

stet bastet 

pynstet 


113. Ha katto katne ki rukom kren* ka VP (verb 
phrase) ka kylia N. 

Ben bakla ka dei ka long briew. 

Ben leit ka long ka basngewbha. 

Ben tap ka long ka jingmyntoi kein. 

Ban thiah ka suk eh ; ban mareh ka shitom. 

114. Kumba la kdew ha ka dkhot 75* bun ki 
Verb Khasi ki dawa ban lam khmat ia ki da ki deter- 
miner* lait noh haba ki long infinitive , kata haba lam 
khmat da ka preposition ban , kaba kdew ba ym ,pat 
dep leh ia ka kam. Ia ki determiner yn thoh da 
ki dak khyrwait ha ki nuksa ha rum : 

(1) U khun jong u u long u batipsngi. 

(2) Ka kmie jong ka ka long ka riewhok. 

(3) Ki khun jong ki ki long ki bastad. 

(4) Ka Lina ka ieit ia nga. 

Haba buh tang ia ka Determiner bad ka Verb, ki 
kamra ki long kumne. 



D 

V 

(1) 

U 

long 

(2) 

Ka 

long 

(3) 

Ki 

long 

(4) 

Ka 

ieit 


KI JINGPYRSHANG 

1. Batai ka jingmut ka Verb kat kurn ki kamra bad 
dur ba paw ha ki sentens. 

2. Ha kum kino ki kamra ha ka shynrong sentens 
ba ki verb Khasi ki lah ban rung ? Thoh da 
kiwei pat ki kyntien ha ka jaka kito ba la kdew 
ha ka dkhot 1. 

3 ♦ Batai lyngkot ia ka jingiapher hapdeng ka cate- 
native bad auxiliary da kaba pyni nuksa da ki 
shynrong sentens. (Kynmaw ba la khot ia ki 
baroh ar da ka LV haba thoh tang ia ki klas 
khlem kyntien), 

4. Thaw ar tylli ki verb kiba mih na kawei pa kawei 
na kine ki verb tynrai : iam y ieit y leit, sam y fiyrta . 

5. Pyni san tylli ki nuksa kumno ba ka Verb Khasi 
ka lah ruh ban mih na kaba (i) bynrap kynnoh, 
(ii) tynsat kynnoh ; kata, na kaba pyndon kam 
ia ka prefix bad infix. 

6. Pyndap da ki kyntien kiba iadei kat kum ki klas 
ba la buh ha kine ki shynrong ha rum : 

(1) N V N (nuksa: nga bim ja) 

(2) N LV V 

(3) A N V N (A = adjective) 

(HakajakaN lah ban pyndon kam da ka pronoun, 
ne ka kyrteng u briew kum, N = U Don ; ha ka 
kamra V kum u leit.) 


2 . Ka Verb bad ka Por 

115. KaVcrb ha ka kren Khasi kam don ia kaba 
ha ka English ngi khot tense. Lah ban ong ba ka don 
tang kawei, hynrei lymda ka kylla dur, haba ka 
kdew ia ka por ba u nongleh u mut khlem da byn- 
rap da ka LV lane kano kano ka klas ka mut ba 
ka long ka jinghikai bakla ba la pynshong nongrim 
na ka Grammar Latin da kiba batai nyngkong sha- 
phang ka ain thoh Khasi. Ki nongthoh kot Gram- 
mar ha ka English ha ka spah snem ba la leit 
ki shu bud lymmuh ia kaba ki lap ha ka Latin ; 
kiba batai shaphang ka Ktien Khasi kiba bud ia ka 
Grammar English pat (la ki nang Latin ne kim nang) 
ki thaw tense hi khlem da pynshisha ba don ka jing- 
kylla ha ka dur joxig ka Verb. 



70 


Ka Grammar 


1 16. Lada ngi lah ban pynkohnguh ia ki Khasi ba 
kren ka kdew ia ka mynta, krian ia kaba la dep, ban 
klam ia ka ban sa jia, lane kren-krin-krun haba kdew ia 
kitei ki por ngi lah ban ong ba ka Verb Khasi ka 
don tense. Namar tense ka mut ia ka dur bad ka sawa 
ba ka verb ka shim na ka jingkylla ha kaba spel ia ki 
dak lane na ka jingbun ki sawa. Kam mut ia kaba 
la shu tynhian jubor da kaba pynrung ia ka LV. Ha 
ka ktien English ruh don tang ar tylli ki tense : present 
bad past ; kam : do - did - done. Ym ju don verb 
kaba sawa do'll. Ki nongthoh kot grammar English 
ha kine ki laiphew snem ba la dep kiba sngewthuh 
ia la ka ktien kham bha, ki kren tang shaphang ar 
tylli ki tense kata past bad present. 

117. Kaverb Khasi ka neh kumba ka long bad ka 
iasnoh bad ka jingmut. Lada ngi kren ia ka mynta, 
lawei, mynndr ruh kajuh. Shim ia ka nuksa jong ka leh. 
Ngim kren satia leha ba la dep leh, leh y ia kaba ngi 
iohi, lehang ia kaba dang leh, lehsa ia ka lawei. 

118. Namar ba ym don jingkylla ha ka kynnoh 
ia ka verb tynrai, ka shai ba ka Khasi kam don 
tense. Kumta ngi iakren tangia ka p6r. Ki kyntien 
bad klas kyntien kiba wan ha khmat ka verb tynrai 
ki kdew ia ka p6r ym ia ka tense. 

Mynta . U John u iam. 

U John u dang iam. 

Mynnor U John u la iam mynhynnin 

mynhynne 

myntan 

naduh hynnin. 

Lawei. U John un sa iam. lashai. 

119. Na kitei ki nuksa ba la pyni, ngi iohi shai ba 
ka verb tynrai tarn kam shym kylla kumba kylla ka 
verb ay ka English sha ka cried. Hangne dei ban 
pynkynmaw biang ba ym don verb cry'll ha ka English 
namar ym don future tense ha ka ruh. Kaba ngi 
iohi shai ka long ba ka LV la ka kdew ia ka por 
ba la dep bad ka LV sa pat ia ka ban sa jia. 

120. Wat kitei ki LV la, sa, bad sa kine de, nang, 
dang ki iathuh ia ka p6r ; hynrei ha ka kren ne ka 
thoh, ka ktien Khasi ka pynpaw ba wad ka la kam 
shym kdew tang ia ka p6r ba la dep. Ka kdew ia ka 
mynta bad ka lawei de. Ia ki kynja Thomas don kam 
ban ai nuksa ba kin kohnguh 


Ka Jingiakren 

De. U MLA um don shane ; te kan bha ba ngin buh 
tarik da kawei pat. Un jah kumba shi ta'iew ei ei. 

No. To ngin buh noh ha ka phra tarik u bnai ban wan, 
namar, haduh katta pat te u la wan hi. 

De. Haduh katta te u la wan beit phi, to. 

Ban ong ba ka la ka kdew ia ka p6r ba la leit, ka 
khyllipmat ba la her ka long ka jingbatai bym pat 
biang bha, namar kitei ki nuksa ha neng kim kyr- 
shan ia ka. 

121. Ka N-f- kum un lane u'n ruh kam kdew tang 
ia ka ban leh. Haba iakren ia kaba la dep ruh, ngim 
lah ban iaid lait na kum kitei. 

U la ong ba un poi phra baje; hynrei mynta la 
khyndai ruh um pat poi. 

Nga la kular ba ngan poi kloi ; hynrei, peit 
shane, nga dang wan katta. 

Ha kitei ki nuksa, ka jingshisha ba paw shai ka 
long : (1) ba ka LV la ka kdew ia ka por ba u nong- 
ong u la pyndep ia ka kam ong nc kular ; hynrei (2) 
ngi pyndonkam da ka N-f-, tin, ngan haba kdew ia 
kaba la dep ruh ; bad (3) haba u nongkren u lah da 
don mar khmat bad ki para lok ha kiba u kular ban 
poi kloi ruh u pyndon kam da ka LV dang. Kumta, 
ngi iohi ba ngi pyndon kam ia ki klas kyntien katba 
kum ki khen. 

122. U Mondon Bareh u batai ba ka sa (kata, LV 
sa ) ka iathuh ia kaei kaei kaban long ne leh noh 
kham kloi. Hynrei kam long satia kumta ha baroh 
ki jingkren ; namar kata ka daw, kawei ka nuksa kan 
lam lynti sha ka jingsngewthuh ba kham bha. 

|§j “ Ngan sa peit ia kane ka kam,” ong u minister. 

Bun kiba sngewthuh Khasi ki sngewthuh ruh ba 
haba u nongkren u kren kumtei, kam mut ba un 
khmih noh hi kumne kumne ia ka kam. Hynrei u 
lah ban shim por da ki bnai bad ki snem ruh ; 
hynrei ka LV sa ka iaid kam. 

123. Kaba pyniaid kam ia ka LV sa kam mut 
tang ia ka ban jia; hynrei ruh ia kaba la dep jia ne leh. 

Ba nga tip ba phi wan keiii ba nga sa wan. 

Ha kane ka nuksa ka LV sa ka iaryngkat kyrdan 
bad ka LV la. 

124. Ki khyndiat ki miksa bashai ba la batai bad 
pyni ha neng ki iathuh ba ngi pyndon kam ia ka 
kyntien katba kum ka khen ; bad ym lah ban 
batai ia ka jingiadei ka Verb jong ngi bad ka Por 
tang da kaba bud ia ka grammar Latin. 


KI JINGPYRSHANG 

1. Ka Verb Khasi kam don tense. Ai nia ban pyn- 
ksan ia katei ka jingshem. 

2. Thoh san tylli ki sentens kiba pyni ba kaN ka 
Ich ia ka kam mynshwa, lane shwa ba u nong- 
kren un iathuh. 

3. Thaw ar tylli ki sentens kiba pyni ba ia ka LV 
sa la pyndon kam ha ki ar tylli ki jingmut. 

4. Ym don satia ka LV (kynthup ia ka auxiliary) 
kaba iathuh ba la leh ne ynsa leh ia ka kam ha 
ka por bathikna. Pyni nuksa da ki jingkren lane 
sentens ban kyrshan ne weng ia katei ka jingong. 

5. Haka Verb Khasi kaba shai dei ka mynta. Thoh 
tang lai tylli ki sentens ban pyni nuksa ia kane. 



LYNNONG VI 


KA PREPOSITION 


125. Position ka mut kyrdan. Ka mut ruh jaka. 
Prt ka ka mut shwa lane ha khmat. Ka Preposition ka 
long ka klas kynfien kaba wan ha khmat ka pronoun, 
ka determiner bad ka norm, kumba la batai bad pyni 
nuksa ha ka lynnong III. Ka kamram jong ka ka 
long ban kdew ia ka jingiadei jong ka kam ba la 
leh bad ka Noun. Ka kdew ruh ia ka jaka ha kaba 
ka noun banyngkong lane nominal ka don; ia ka 
p6r ba la leh ia ka kam bad dano la leh ia ka. 

Ha ka kren Khasi ka pronoun kam ju wan shwa 
ia ka preposition, kumjuh ruh ka noun. Habashu 
iathuh lyngkot ki kyntien ha, ha-, na, na-, sha, sha-, 
ia, jong, da, ki dei ki preposition namar ki kdew 
id ka pronoun bad noun babud ia ki. U dak 
babud ia ka preposition u kdew ba dang lah ban 
bynrap shuh kum hamar, haduh; naduh, shaduh. Don 
ruh kiwei pat ki kyntien kiba long ki dkhot jong ka 
preposition ; hynrei lah ban ithuh ia ki namar ka 
noun bad ka pronoun ki bud ia ki preposition. 

126. Ka preposition ka don ka object bad kata hi 
ka dei borabor ka noun lane pronoun. 

127. Ki preposition kiba kdew ia ka jaka : 

Khie leit buh ia kane halor ka miej. 

U Soitan u don kylleng ka pyrthei. 

Khie khun, leit shong hajan u hep. 

U Don u shong habar ling. 

Ki samla ki shong harud wah. 

Ka khubdr ka la par 

naduh Shillong shaduh Bangladesh. 

128. Ki preposition kiba kdew ia ka por ; 

U nonghikai u rung hamar ka p6r ba nga siaw. 

U Ren u kren naduh shi baje haduh lai baje. 

Nga la bthah naduh hynne mynstep mem^pat Ich 
haduh mynla ruh ? 

129. Ka preposition da ka iathuh daei la leh, bad 
dano la leh. 

U plie ia ka dwar da u shabi. 

Pynlip ia ka ding da ka um. 

Phah noh da u Sam ban leit ong. 

Ym don uba wan ha u kpa, lait noh da nga. 

130. Ka preposition ka iathuh ruh ia kaei kaei kaba 
ka noun ka don, kata kaba paw shabar ne kaba long 
tynrai hi. Ia kane ka kamram ka preposition lah ban 
phiah sha ki lyngkhot ba kham rit. 

(1) Ha shwa ka noun : 

jong u Don; jong u ksew; jong ka India,; 
jong ki briew; jong ki kynthei, jong ki khynnah. 

Kathie ka ling ka dei ka jong n Don. 

Ka ja jong u ksew. 

Ka Lama jong ka India. 

Wat iakorbar ia ka kam jong ki briew. 

Ka jongno kane ka khoh ? O ! ka jong ki kynthei. 

Kine ki pla te ki dei ki jong ki khynnah skul. 

(2) Ha shwa ka Pronoun : 

Hangno phi pynleng kali ? 

Hadien ka jong phi. 

i. 

u. 

Ka iing jong phi ka jan ; ka jong ngi seh 
kaba jngai. 

Ka tari jong phi ka banep ; ka jong nga te ka 
baluin. 

Ha kitei ki nuksa jong ki jingkren, “jong phi/i/u” 
ka ieng ha ka jaka u kali jong phi/’ ha ka baar pat 
“ ka jong ngi” ka mut ka iing jong ngi, ha ka balai, 
“ka jong nga” ka mut “ ka tari jong nga.” Ka 
noun kam mih shuh namar la sngewthuh lpa na ka 
kyndon ba lam khmat lane na ka jingkylli. 

131. Haba kren ka preposition jong ka jah ha 
bun ki khen ; hynrei ki nongkren ki iasngewthuh 
khlem bakla. 

Jong u Don . 

Nga wan na iing jong u Don 

Nga wan na iing u Don. 

Ka Lama ka India. 

Ka ja u ksew. 

Wat korbar ia ka kam ki briew. 

Shuh shuh, ngi ong ruh tang "Lama India”, lane 
"ja ksew” da kaba pynjah sa ia ka determiner, kaba 
mut ba ka tynrai ha ka jingkren ba kum kitei : 
"Ka Lama jong ka India”, bad "Ka ja jong u ksew” ki 
long Lama , bad India ; bad ja bad ksew. 

132. Ka preposition bad ka determiner ki jah ruh 
ha kum kine ki synjuk kyntien (phrase). 

Halorjoflg ka ling halor ka ling -> lialor ling 
Halor ka miej halor miej. 

Shabar ka shnong -> 

shabar shnong. 

Shabar ka kynroh jong ka shnong 

-> shabar ka kynroh shnong 

133. Kiwei pat ki preposition kum ia, na } sha , 
ruh ki jah noh teng teng. Ngi kynmaw ba ka ia ka 
ieng ha khmat ka Noun nc Pronoun haba ka dei 
ka nongpdiang ne nongshah ia ka jingleh (dkhot 
67), bad na pat ka ablative (dk. 68). Ka nuksa 
ka jingpynjah ia kine bad ki determiner babud ia 
ki ka long kumne : 

Ia 

Kylli : 1 kpa i dang leh aiu ? 

Jubab : I dang bam ia ka ja. -> I dang bam ja. 

I leit siat ia ki sim. -> I leit siat sim. 

I dang dih ia ka um -> I dang dih um 
I leit phah khap ia u shniuh 

I leit phah khap shniuh 

Na 

Nga wan na ka lew 
Nga wan na ka shnong 
Nga wan na ba iaid kai 

Sha 

U leit sha shnong 
U leit sha lew 
U leit sha skul 


nga wan na lew 
nga wan lew. 

nga wan na shnong 
nga wan shnong. 
nga wan iaid kai 
nga wan kai. 

u leit shnong. 
u leit lew. 
u leit skul. 


134. Haba ka jingkren ka dawa ia kano kano ka 
preposition ka determiner ka jah teng teng sha khap 
kiwci pat ki dkhot jong kiwei pat ki klas. 

U Der u tied ia u Ler na ka khlieh -»■ 

U Der u tied ia u Ler na khlieh. 

U sdang na ka trai u lum -> u sdang na trai lum. 

KI JINGPYRSHANG 

1. Batai ia ka jingmut ka preposition ; bad iathuh 
ia ka kamram jong ka. 

2. Ai nuksa kumba shiphew kyntien kiba hap ha 
ka klas jong ka preposition da thaw sentens ban 
pyni ia ka kam jong ki. 


3. Pyndap ia ki kamra balait da ka preposition : 


(1) 

Nga buh . . . 


(2) 

U la sdang. 
san baje 


( 3 ) 

Nga ai ja . 


(4) 

Nga wan . . . 


( 5 ) 

U khulom . . 


(6) 

Pule 

. ki lynnong ba la ai. 

( 7 ) 

U Deng u ong, “ nga te ai 

u soh” 

(8) 

U dakaid u 

mait ka wait. 

4. Kum 

ha Icano ka kamra ba ka preposition ka rung 


lada thoh lang bad (i) ka Pronoun, (ii) ka Noun. 
Pyni nuksa da ar tylli ki sentens. 

5. Ha kum kino ki jingkron ba ka Preposition ka jah 
haba don Determiner ? Al ar tylli ki nuksa. 

6. Pyni lai tylli ki nuksa ba ka Determiner pat ka jah 
haba don preposition. 

7. Pyni saw tylli ki nuksa ba baroh ar, kata, ka Prep, bad 
D ki jah haba kren. 

8. Ai dak ha ki jubab ia kawei pa kawei na kine : 

(1) Ka D ka bud ia ka N. -(Beit/bakla). 

(2) Ka Prep, ka wan hadicn ka N. -(Beit/bakla) 

(3) Dei ban pyndait lang ia ka Prep, bad Pron. 

ha ka thoh Khasi. -(Beit/Bakla) 

9. Pynbeit ia kaba bakla ha kine ki sentens : 

(1) Ula ai ianga dakaja. 

(2) U dang bamja. 

(3) U ksew jongphi u long u babha. 

(4) Jingieit jongu bymlahbanong. 

135. Ka conjunction ka dei ka klas kyntien kaba 
pyniadei kam ia kawei ka kyntien bad kawei pat kiba 
hap ka kajuh ka klas, ia kawei ka klas bad kawei 
pat, kawei ka kyndon bad kawei pat, kawei ka sentens 
bad kawei pat ; bad ka lam khmat ruh ia ki sentens 
bad kyndon ia kiba la thoh ban long tang kawei. 

136. Ha ka ktien Khasi ka conjunction ka pynpaw 
ia lade ha bun ki sentens. Ha kane ka kyrdan pule, 
yn pyni ia kum kita ki khep ha kiba ka conjunction 
ne nongpynmoh ka pyndep la ka kamram. Ha kaba leh 
ia kane ka kam, ngin iohi ruh ba imat la dei ka por 
ban phiah ia ka conjunction sha ki lai bynta, lane 
saw, katba kum ka jinglap ki riewstad. Don ka daw 
ban leh kumta, hynrei ki nongbatai ia ka ain thoh 
Khasi naduh ka spah snem bakhatkhyndai haduh 
kane ka jong ngi, kim shym la lam lynti. Ka daw 
ba shai ba lah ban pynbynta lane phiah ia ka conjunc- 
tion ka long ba don kum kine ki rukom kren Khasi. 

(1) Haba ka kren Khasi ka batai, bad ba kata ka 
jingbatai, la ka pynshai, kam da don kam eh. 

U Komet u kular ba un wan. 

Lada kren “ U Komet un wan ” ruh ka kit ia kajuh 
ka jingmut namar haba u la kular, ngi khmih lynti 

6 

ba un wan; hynrei haba thoh, ngi iohiia kajaka 
bad jingdon kam ka conjunction. 

(2) Haba kdew ia ka daw jong ka jingleh ruh, don 
kam ia ka conjunction. 

Balci phi rkhie ? 

Nga rkhie ba ki kwah rkhie. 
namar ba 

(3) Haba kdew ia ka jingmih na ka jingleh ne 
jinglong. 

U Ja bam palat ba u sa sngaid kumtei. 

(4) Haba kdew ia ka d£w jong ka jingleh. 

Nga trei ba ngan im. 

khnang ba 

(5) Haba don kyndrfn lane ki kyntien tang ba ia 
kiba la bujli da ka kyntien lada haba kren. 

Ngan wan beit sha ling jong phi 

tang ba ka bneng kan rang. 
lada kam slap. 

(6) Haba iaroh sngur mynsiem ia u briew uba don 
ka jingduna na ka liang jong u hi. 

U long u baduk la u hok. 

U long u bahok la u duk. 

(7) Haba ianujor ia ka kam jong ar ngut ki briew. 
U thoh kumba thoh ma nga. 

U thoh kham bha ban ia kaba nga thoh. 

(8) Haba ka kdew ia ka por. 

U John u wan hadien ia u Don. 

U Don u wan ha shwa ia u John. 

U Lui u poi ha pdeng ka jingiakren. 

(9) Haba ka kdew ia ka jaka. 

U iohthiah ha kaba u kyllon. 

137. Ia kum kitei ki conjunction ngi niew ba ki 
shaniah ha ka sentens kaba wan ha khmat jong ki. 
Hynrei lah ban bishar ia ka kamram ka conjunc- 
tion Khasi ha kawei pat ka dur. Kata ka jingleh 
kan iarap ia ki nongpule ban iohi kham shai ia ka 
kam ba kawei pa kawei ka klas ka pyndep. 

138. Kat kum ka kyrteng, don ki conjunction 
kiba pyniasoh beit. Kaba don kam ban kynmaw dei 
ka kam pyniasoh. Ha rum yn pyni kumno ka leh 
ia kata ka kam. 

(1) Kawei ka klas bad kawei pat lane parabaiadei 
kajuh ka klas. 

Ka noun bad ka noun, ka pronoun bad ka noun, 
ka pronoun bad ka pronoun, ka adjective bad ka 
adjective etc. 

U Don bad vl John (NN) 

Ka bad u (NN, ia ka pron. ruh, kheifi 

ba ka long N) 

Ka Diang bad nga (NN) 

U briew basniew bad baarsap (AA) 

U shoh bad kynjat (V V) 

La ka paw tang ki Conjunction bad don sa kiwei pat 
kiba lah ban pyniasoh kumtei hi, kum lane , lymne, 
namar s kdmta , pynban 3 tang ba ki pyniasoh ia kawei 
ka snap sentens bad kawei pat. 

(2) Kawei ka sentens bad kawei pat ban pynlong 
tang kawei. 

U trei. Nga thiah. Ka rwai. 

U trei hynrei nga thiah bad ka rwai. 

U trei rumor nga thiah bad ka pat ka leit Jew. 

U trei pynban nga thiah bad ka pat ka leit iew. 

U trei kumta nga thiah . 

Lait noh ka sentens bakhatduh kaba mih na kaba 
pyniasoh ia ar tylli “U trei. Nga thiah”; lai tylli 
pat ki mih na kaba pyniasoh ia ki lai tylli “ U trei. 
Nga thiah. Ka rwai.” Kumta, ka conjunction ka 
pyniasoh ia ki sentens dc. 

(3) Kawei ka sentens bad kawei ka kyndon. Ka 
kyndJn ha ka sentens kam dap pura ban iathuh ia ka 
jingmut ha u nongsngap. Ka shaniah ha kata kaba 
don ka snap sentens bapura. Ki synjuk kyntien ba 
kum kine ki dei tang ki kyndon : la u duk, wat la 
u don spahy lada kam slap; ia kawei pa kawei ka kynddn 
la lam khmat da ka conjunction. Ha ka sentens ba- 
pura lah ban iohi ia ka jingmut u nongkren. 

U long u bahok la u duk. 

Um shong thait satia wat la u don spah. 

Ngan wan lada kam slap. 

139. Ka conjunction, ym tang ba ka pyniasoh 
kumba la pyni ha neng, ka lam khmat ruh ia ka 
sentens ba kham jrong kaba don palat ban ia kawei 
ka kyndon. Ia ki sentens ha ka dk. 138 (3) lah ban 
thoh ha kane ka rukom. Yn buh sa katto katne kiwei 
de ban iohi ia kane kawei pat ka kamram ba ka 
conjunction ka pyndep. 



Ka Conjunction 


85 


La u duk, u long u bahok. 

Wat la u don spah, um sliong thail. 

Lada kam slap, ngan wan. 

Haba 

Namarba ka miaw ka jah, ki khnai ki iamareh. 

Lada 

140. Ha ka dkhot 138 (2) la pyni ba ka conjunc- 
tion ka pyniasoh ia ar nc lai tylli ki snap sentens 
ban pynlong tang kawei. Don ki khcp ha ka kren 
Khasi ha kiba ia ka jaka ka conjunction la shim 
da ka synjuk kyntien kaba pyndep ia kajuh ka kam- 
ram ; hynrei kawei ka conjunction ba thikna te ka 
don hi. 

I pang, la kumno kumno nga hap trei. 
ha ka jingshisha 
da shisha 
na kata ka daw 
la katta ruh 

141. Ki nuksa ba la ai ha kane ka lynnong kim 
dei tang ma ki hi ki conjunction Khasi. Don bun, 
kiwei pat. Ban lap ia ki kam eh namar dei tang 
kuifi kita kiba lah ban pyndep ia ka kamram ba la 
batai ha kane ka lynnong. 

JINGPYRSHANG 

1. Ai dak ig, ki conjunction ha kine ki sentens ha 
rum bad batai ia ka kamram ba kawei pa kawci 
ka pyndep. 

(1) U Don bad nga ngin ialeit lew mynta ka sngi 
lada kam slap. 

(2) U Don u long u babeit jingmut la um ioh 
por ban leh shibun. 

(3) U Don u long u babeit jingmut bad baproh 
jabieng. 

(4) Lada jah hi ka kmie na iing, tc ki khun ki 
iaid sakma. 

2. Pynlong tang mar kawei ka sentens na kine kiba 
la thoh lang ha kajuh ka lain da kaba pyndon 
kam ia ki conjunction ba iadei dur bad ka kren 
Khasi. 

(1) Nga thoh. U pule. 

(2) Nga la pyrta. U sngap jar. 

(3) U Don u trei. Nga siaw. Ka Lucy ka rwai. 

3, Thoh da ki sentens babeit ha ka jaka kine ha 
rum, tang da kaba pynrung kyntien thymmai. 

Da iathuh ia ka klas jong kata ka kyntien. 

(1) U Der u wan ia u Ther. 

(2) U rwai rwai ma nga. 

(3) U long u bahok u duk. 

(4) Ngan wan kam slap. 

(5) Nga trei ngan im. 

(6) Nga wan phi khot. 

4. Pyndap ia ki jaka ba lait da ki conjunction. 

(1) U thoh shithi nga dro dur. 

(2) Um shym wan pyntip ia ngi ei ei. 

(3) Ma u ma nga ruh bit hi. 

(4) Ki dak jong u ki long kiba shai 

ki jong nga. 

(5) ka miaw kam don, ki khnai 

ki ialeh kai. 

(6) ym ioh kali, ngam wan ho ! 

(7) u bha khuid mynsiem un 

kiew ha ka kam ruh. 

(8) Nga la minot ban pule ngam lah 

thoh bha. 

5. Pynbeit ia kine ki sentens da kaba thoh da ki 
conjunction baiahap. 

(1) Nga trei minot pynban ngan im. 

(2) U long u basniew kat kum basarong. 

(3) Pynban ki bishni ia u, kim lah leh ei ei ynda 
u ang la ka shyntur. 

(4) Ngan poi sha ka jingkhawai lymia kam slap. 

(5) Nga rwai khnang ki kwah rwai. 




LYNNONG VIII 

142. Ka ktien Khasi ka long ka bariewspah shibun 
ha ka klas ki kyntien ba la khot adverb. Lada shim 
tang ia ka kyrteng ad + verb , ngi sngew kumba kanc 
ka klas ka iarap ban pynshai ia ka verb ; hynrei 
sliwa ban ai ka jingbatai, ngin iapeit shwa ia ki jaka 
lane kamra ha ka shynrong sentens ba ki adverb ki 
lah ban rung. Namar ba don ki kyntien kiba lah 
ban hap hapoh pal at ban ia kawei ka klas, don na 
kito kiba la bull ha ka preposition ki ban mih biang 
ha kane ka lynnong ruh. Kaba don kam ban bishar 
ka long ia ka kamra ba kum kita ki kyntien ki rung. 

143. Don ki adverb kiba bud ia ka verb, bad 
haba ki leh kumta ki iathuh (1) ia ka ak6r kumno u 
nongleh u pyndep ia ka kam (kano kano ka kam) jong 
ki kti ne jingmut; (2) ia ka jaka ha kaba ka Noun 
ka leh; (3) ia ka p6r ba ka Noun ka la leh ne dang 
leh ia ka kam ba la kdew. Lada shim beit tang ia ka 
verb* bad adverb, ka shynrong ka long V Adv. 

(1) Akor V Adv 

U John u mareh (bran, suki, stet) 

U John u leh * . . (bein, sat, thlia, bym salia) 

(2) Jaka 

U John u wan (shane, hangne) 

(3) Pot 

U John u wan (teng-khat, biang por, 

slem, hynnin.) 

Ki kyntien kiba lah ban rung ha ka kamra ba 
lait ki dci ki adverb. 

144. Don ki adverb kiba bud ia ka adjective 
ban pynshai ia kaba ka adjective ka batai. Kine 
ha rum ki long tang khyndiat na. ki babun ki khen 
ba ka long kumta. Ka shynrong : A -+* Adv. 


stem 

mur-mur 

saw 

haih ne hain-hain 

rit 

ria , bongknang 

heh 

lyngkding, jaktuk, jatmep 

bha 

palat 

kloi 

phngar 

lyngkot 

sapdak y sapdok 

jrong 

knengy tneng , tnang 

145. Don ki 

adverb kiba paw ha khmat ka N 

(Noun ne Pronoun). Ka shynrong haba -shim tang ia 
kine ki klas ka long : 

Adv -f- 

N 

shen 

phin iohsngcw na nga. 

wei 

phi la kular, leh syndon. 

tang 

uwei uba pas. 

wat 

u Lat um tip. 

slem 

ngan jah nashnong. 

jlang 

u jah khlem iohi shuh. 

Kiba kum kitei ki adverb kim da don eh ka kam- 
ram bakyrpang ban pyndep ; namar lada pynrung 


ia ki ha pdeng ka sentens, ruh ka jingmut kam kylla; 

hynrei haba u nongkren u kwah ba ki nongsngap 
kin shim ia ka khubor jong u kum kaba don kam 
ne kaba dei ban pyrkhat khyndiat, kaba buh ia ka 
adverb ha khmat ka N ka pyndep ia kata ka kam- 
ram. Ia kitei ki sentens lah mh ban pynkylla : 

Phin iohsngew shert na nga. (N V Adv Prep. N) 

Lch syndon, wei phi la kular. (V Adv Adv N LV V) 
Ngan jah stem na shnong. (N V Adv Prep. N) 

U jah jlang khlem iohi shuh. (N V Adv Prep. V Adv) 

Na kitei ki nuksa lah ban bishar khlem bakla ba 
don tang ar tylli ki sentens ia kiba ka kren Khasi 
kam shah ban pynkylla. Ym don ba pdiang ba ka 
jingkren ka beit lada u kren: 

* Uwei uba pas tang 

Uba pas tang uwei (don kam ia ka te) 

146. Kitei ki nuksa ki pyni ba ki adverb Khasi 
ki treh ban rung suk tang kum ha kitei ki kamra ba 
la pyni; ym da kumwei pat. Namarkata, lah ban 
pynshai shuh shuh ia kane da ki nuksa. Kane ka 
iarap ban pyniapher ia ka na ka preposition. 

147. Don ki adverb kiba shim ia ka bynta ba na 
khmat eh ha ka sentens ; bad ia kiba ngi lah ruh 
tan buh ha ka bynta bakut. 

(1) Lashai 
Mynta 
Barabdr 

Khah-khah ngan wan noh. 

Teng khat 
Kumne kumne 

lane 

Ngan wan nob 

lashai 


mynta 

barabdr 


khah-khah 


teng khat 
kumne kumne 

(2) Suki suki 

u kylla sniew. 

Kyndit kyndit 

U kylla sniew 

lane 

suki suki 
kyndit kyndit 

(3) Mur mur 


Blait blait 

stem ka khmat jong u 

Blar blar 

lane 

Ka khmat jong u 

ka stem mur mur 


blait blait 
blar blar 


Ki kamra ha kiba rung palat ban ia kawci ka 
kyntien ki pdiang tang ia ki adverb ha kitei ki shynrong. 

148. Don ki adverb kiba shim tang ia ka kamra 
bakhatduh ha ka shynrong ki bym treh ban shim ia 
kano kano kawei pat ka kamra. 

(1) U khun jong nga u leh bha 

sniew 

syam 

sa 

dom 

mynthi 

(2) Ngan ieit jing-jang 

shi phang 

(3) Ka lyngkha ka jyrngam bha . 

(4) U Duro u rit knang. 

149. Don ki adverb kiba shim ia ki kamra pdeng 
ka sentens ki bym trch ban shim ia ki jaka ba na 
khmat bad bakhatduh. 

Nga lajan klet ban wan. 

duh 

Ka ding ka la bam khoit ia baroh 
lut 

150. Teng khat kawei ka adverb ka bud ia kawei pat. 

Nga shu bit hi mynta. 

Nga la wan kyrkieh keih hynnin. 

Ka kyntien keih ka kit jingmut kum ka shisha, te lah 
ruh ban kren ne thoh : 

Nga la wan kyrkieh shisha hynnin . 

151. Donki kyntien kiba long LV bad Adv kat 
kum ka jingdawa ka sentens. Kawei ka nuksa ka long 
ka shait. Yn pyni ha rum ia ka rukom ba kane ka 
kyntien ka paw ha ki sentens. 

(a) Kum ka LV 

U Don u shait leh/kren/rwai. 

(b) Kum ka Adv. 

U Don u leh/kren/rwai shait 

152. Ka adverb ju ka iaid kam haba kdew ia 
kaba ka Noun ka mlien ban leh, bad ia kaba kam mlien 
ne treh ban leh. 

Nga ju leit. 

Ngam 

153. Kitei ki jingbatai bad nuksa baroh ki pynlah 
ia ngi ban thaw shynrong sentens da kaba pynlait 
ia ki jaka ha kiba ki adverb ki rung khlem da pynthud 
ia ka jingbeit ka kren Khasi. Baroh ki kamra balait 
ki pdiang tang ia ki adverb. 

(1) U Der u mareh 

(2) uwei uba jop. 

(3) Phin iohsngcw na nga. 

(4) Leh , phi la kular naduh basdang. 

(5) stem ka khmat jong u. 

(6) Ka khmat jong u ka stem 

(7) U la mih na ring 

154. Hadien ba la pule shaphang ka adverb lah 
ban batai ia ka ha ki ar bynta. 

(1) Ka adverb ka kham bud ia ka Verb bad 
Adjective ban pynshai shuh-shuh ia ki. Teng khat ka 
shim ia ka jaka ba ha khmat ka Verb bad Adjective. 
Teng teng ka paw ha khmat ka Noun ne Pronoun, 
teng teng pat ka bud ia ki Noun. 

(2) Ka adverb ka kdew ia ka akor ne rukom 
ba ka Noun ka pyndep ia ka kam, ia ka jaka bad ka 
por ha kaba ka leh ia ka kam. 

JINGPYRSHANG 

1. Thaw sentens ban pynrung ia kine ki adverb : 
tad, rem, jylliew, jur, suki, kyrduh, skhem, slem, 
jam, kloi, mi an mian, beit, bakla, rynghang, ju. 

2. Kaei ka kamram jong ki adverb ha kine ki sentens. 

Ka phong da ka phrok ba saw haih. 

U Don u mareh suki. 

U Don u wan poi hynnin. 

U Don u la wan shato sha phi. 

3. Thaw san tylli ki sentens ban pyni ba don ki 
adverb kiba shim ia ka kamra banyngkong eh ha 
ka shynrong. Da iathuh de la kita ki adverb ki 
shim ne cm ia ka kamra bakhatduh. 

4. Kdew tang ia ka Noun bad Verb ha kine ki sentens : 

(1) U Mali u la tilling bun ki syntiew. 

(2) U babu u hikai man ka sngi. 

5. Kdew tang ia ka Noun bad ka Adverb ha kine ki 
sentens : 

(1) Jak sngap ki khynnah ba rung kyndit u nong- 
hikai. 

(2) Ha Shyilong ki briew ki long ki basian bha. 

(3) Hangta ha ka ri la jong u im pahuh. 

6. Kdew tang ia ka LV bad Adv ha kine ki sentens : 

(1) U Jak u dei leit kyrkieh hynne mynstep. 

(2) U Don pat u dang bam ja ba u la thngan eh. 

(3) Nga hap wan khah-khah shane. 

7. Kdew tang ia ka A bad Adv ha kine ki sentens : 

(1) U John u sngaid pithe ba um lait kpoh shuh. 

(2) Nga leit iohi ba u Der u raikhoh bang- 
kning mynta. 

(3) U la ong shai ba u dang rah um ban dih 
hun ki khynnah skul. 

(4) U Zenith u long u babha, bajemnud bad 
bakloi ban thiah. 



LYNNONG IX 


KA INTENSIFIER 

155. Don sa kawei ka tnat jong ki kyntien kaba 
i knm ka adverb hynrei ka pynkhia bad pynshai shuh 
shuh ia ka adverb bad ia ka adjective. Haba kawei 
ka kyntien ka pynshai ia ka adverb, ka dei ban don 
la ka jong ka klas. Ha ka Grammar English, don ki 
riewstad kiba ai kyrteng ia kum kata ka klas da ka 
intensijier. U nongsngap u kham sngewlhuh ia ka 
jingthmu u nongkren uba thew ban pynjur, pynkhia 
bad pynshai ia kaba u iathuh. 

156. Ka intensifier ka wan hadien ka adjective ha 
ka ktien Khasi, bad shwa ka adjective ha kiwci pat 
ki ktien kiba kum ka English. Shim ia ka adjective 
jyrngam bad lieh. 

(1) U phong da ka sopti jyrngam. 

lieh. 

U nongsngap u tip ia ka jingmut kitci ki adjective 
namar u tip ia ka rong ; hynrei urn sngewthuh shai 
pat ka jyrngam ne lieh haduh katno. Un sngewthuh 
bha ban suh sopti, lada u dei u dorji, haba u nong- 
kren u pynshai ia kata ka rong kumne : 

U phong da ka sopti bajyrngam synnia. 

jngum. 
blad . 
balich blad . 


7 

Kitei ki kyntien blad , synnia, jngum kiba pynshai 
ia ka rong ki dei kiba hap ha ka tnat ki kyntien ba 
ngi khot intensifier. Khyndiat kiwei pat ki nuksa ba 
kane ka tnat ka pynshai ia ka adjective ki long kum 
kine : 

(1) U babu jong ngi u bun kam palat. 

(2) Nga la thied ka kot babha tarn . 

(3) Nga don u lok uba bha palat. 

(4) Katei ka ling baheh duh ka dei ka jong u Po. 

khyndiat 

157. Don na ki kyntien kiba long adverb bad 
intensifier kat kum ka kamram ba ki shim ha ka sen- 
tens. Shim ia kine shisha , palat , thikna 3 kum ka nuksa. 

(1) Adv. Nga tip thikna ba kam dei ka baproh. 

Int. Nga tip ba kam dei ka baproh thikna. 

(2) Adv. Nga iohi shisha ba u la kham bit. 

Int. Nga iohi ba u la kham bit shisha. 

(3) Adv. Ia kaba tip te u tip palat. 

Int. U la niah stet palat ia ka kali. 

(4) Adv. Nga pyrkhat pynhan ba u dei u babha. 

Int. Nga pyrkhat ba u dei u babha pynban. 

Nga pyrkhat ba u dei pynban u babha. 

158. Ha ka nuksa (3) ha neng, ngi iohi ba ka 
intensifier ka bud ia ka adverb “ stet.” Kane ka mut 
ba ka batai pynshai ia ka adverb ruh. Kiba kum 
katei ka sentens ki don shibun hynrei, yn pyni nuksa 
tang khyndiat. 

(1) U Don u iaid suki palat. 

(2) Ukhynnah u iam jur than. 

(3) U wan poi ngung khlem khmih lynti. 

(4) Hooid, phi. Nga la kum kren stet shisha. 

khor 

suki 

sbun 

burom 

bynniaw 




LYNNONG X 


KA SENTENS 


159. Ha kane ka jingpule, ka sentens ka long ka 
lyngkhol jingkrcn kaba don ka basdang bad ka bakut 
ha kaba kawei ka kyntien ka wan hadien kawei pat 
ha ka nikom ba ki trai shnong ki pdiang. Haba 
ki pdiang ka mut ba ka bcit. Kawei pa kawei ka 
kyntien ka hap ha ki klas ba la batai ha ki lynnong 
ba la dep. Don bun ki kyntien kiba iaiaid ha ki 
synjuk lane phrase : hynrei ha ki sentens balyngkot, 
kita ki synjuk kim da paw eh. Ki sentens kiba don 
ka bakut ki dei ki sentens bapura. Da kane ka 
jingbatai lah ban pdiang ba kine harum ki long ki 


sentens bapura la ki lyngkot. 

Semens Klas 

(1) Nga shong (NV) 

(2) Nga bam ja (NVN) 

(3) Nga pule kot 

(4) U Do u long u babha (NVA) 


Ka nuksa (4) ka don determiner ; lait noh ha 
kaba pharia ia ki kyntien sha ki tnat bapher ki klas, 
ia ki determiner lah ban ieh noh ; hynrei Noun 
ka mut ia ka pronoun de. Kine ha rum ki long ki 
sentens ba kham bun ki klas. 

(5) U jah jlang khlem iohi shuh ( N V Adv. 

Prep. V Adv.) 

(6) Ka kot jingkhein bad ka kopi jong nga ki 

don ha iing (N A Conj. N Prep N V Prep N). 

160. Don ki sicn ha ka jingim ba man ka sngi 
ha kiba u nongkren um ioh pynkut ia ka lyngkhot 
ba u kren namar ba ki lok ki kyrkieh kren. Kum kita 
kim dei ki sentens bapura namar ba kim pat kut. 

(1) Nga mut ban. . . 

(2) Nga dang. . . . 

161. Don ki sentens kibym beil. Kim beit namar 
ba ki trai shnong kim pdiang ; Ka balieh miaw ja 
bam ka . La iohi nga ia u. Hynrei ki nongkren ia ka 
ktien Khasi ki pdiang ba kum kine pat ki beit : 

Ka miaw balieh ka bam ja. 

Nga la iohi ia u. 

162. Don ki sentens kiba iasoh ban long tang 
kawei kumba la pyni ha ka dkhot 138 (2). Ki lah 
ban iaryngkat kyrdan lane kawei ka shaniah ha kawei 
pat. Kiba iaryngkat kyrdan ki dci kum kine. 

U trei. Nga trei. 

Haba pyniasoh ia kitci ka sentens ka long ha kawei 
na kine ki dur : 

U trei lada nga trei. 

U trei namar ba nga trei. 

163. Don ki sentens kiba don kynddn kiba sha- 
niah ha ka sentens pdeng. 

Uto u samla uba rwai u dei u khun jong nga. 

Ki kyntien uba rwai ki pynlong ia ka kyndon lane 
clause kaba shaniah ha ka sentens " Uto u samla u 
dei u khun jong nga.” Ha kum kane ka sentens 
ha rum pat don haduh san tylli ki clause kiba shaniah 
ha ka sentens pdeng; hynrei ki iarap ban pynshai 
ia ka jingthmu u nongkren. 

Ia ki ABK Khasi banyngkong duh ba u 
Thomas Jones u pynmih, katno tylli ki don bad 
kumno u pynbeit jaka ia ki, ym pat tip 
thikna; namar ba ym pat ioh pule ia ka kot 
ba u la pynmih ha ka sncm 1842. 

Ka sentens pdeng ka dei " Ia ki ABK banyngkong 
duh yrn pat tip thikna.” Baroh kiwei pat ki dei ki 
clause kumne : 

(1) ba u Thomas Jones u pynmih (Noun clause) 

(2) Katno tylli ki don (Adjective clause) 

(3) Kumno u pynbeit jaka ia ki (Noun clause) 

(4) namar ba ym ioh kopi shuh ia ka kot pule 
( Adv.cl. ) 

(5) ba u la pynmih ha ka snem 1842 (Noun cl.) 

La pyni haduh san tylli ki kyndon kiba shaniah ha 
ka sentens pdeng, 

164. Kumba la kdew ha ncng, ha ka ktien Khasi 
don ki ^kyntien kiba iaiaid lang ha ki synjuk la 
kumba ki dei tang kawei ka kyntien haba kren ; hyn- 
rei haba pharia sha ki klas bapher, ngi iohi ba ym 
lah ban thoh lang ia ki. Ia kita ki synjuk yn khot 
phrase ha ki dkhot babud. 

165. Don ar tylli ki lynti ban pule ia ka jingdon 
ki phrase ha ka thoh Khasi. Kawei ka long haba ki 
kyntien ki paw bun sien kum : ia nga, ia u, ia ki, 
ia phi, jong nga , jong phi , etc. ; lane ba ki kyntien 
ki iaiaid lang kum: bajrong tdong , baheh pyllew ki khmat , 
ba shong ha surok ; tang khyndiat kynta myntan, lashai ka 
sngi, hynne mynstep etc. 

166. Ka lynti baar ka long ban khmih ha kano 
ka klas ba ka synjuk kyntien ka shah synshar. Ia 
kanc ka bynta^ yn shu kdew tang ban lam lynti ; 
namar don ka klas kaba pyndep ia ka kamramjong 
kawei pat ka phrase. 

(1) Ka samla ha ki sut lieh ka tyllun. 

(2) Ka samla ba phong sut lieh ka tyllun. 

(3) Ka samla kaba phong itynnat bha ia ki sat lieh 
ka tyllun. 

Ha ka sentens (1) la synshar ia ka synjuk ba la 
thoh da ki dak khyrwait da ka preposition ha; namar 
kata,, la khot ia kanc ka synjuk da ka preposition phrase. 
Ha ka sentens (2) la synshar ia ka phrase da ka 
adjective baphong la khot adjectival phrase ; katba ha ka 
sentens (3) pat la synshar ia ka phrase da ka adverb 
itynnat bad la khot adverbial phrase (Adv. p). Haba 
pharia ia ka phrase sha ki bynta ba kham rit^ ngi 
ioh ia ka synjuk ba don ki synjuk kiba iaiaid bad 
ka noun kum* sut lieh, Jane ki sut lieh . 

167. Lah ban shim tang ia ki phrase t)a kham 
rit kiba kum kitei ha neng ha kanc ka jingpule. 

PP. la jong kum “ ka ling la jong 55 haba khlem 
kdew ia ka pronoun nga hadien ka preposition jong . 

Ha ka jingshisha haba la pyndon kam da ka la, 
kawei pat ka pronoun kam don kam shuh. 

AP. ka bang , ka kthang, ka thiang . Ha ka Khasi ka 
adjective ruh ka shim ia ka determiner ha kum kine 
ki jingkren. 

ka bang 

Ka jyntah ka kthang 
ka blad 
ka jew. 

Ym dei ba kata ka jyntah ka Ich ei ei ba ki kyntien 
babud ia ka determiner kin long Verb. Kam lah hi 
ban leh kam, dei u nongkren uba mad ia ka, lane 
uba ring mynsiem ban sngewthuh ba ka sma bang, 
ne bang, ne kthang etc. 

Don ruh ki adjectival phrase (AP) kiba kum kine. : 

AP : saw syiang 

saw bain-ham 
saw blad. 

Don pat ki adverbial phrase ba kum kine : 

Adv. P : bha than 
jur than 
hynno mynstep 
lashai janrniet etc. 

U nongthoh u sngew dei ban pynkhlad kurrme 
(verb) tynnat (adv.); namar ngi i da ki khmat; hyn- 
rei yn ieh shwa kumtei ha kane ka sien shon. 

168. Bun ki Adv. P ki kynthup ia ki kyntien ba 
iasnoh bad ka Noun. Ha ki dkhot babud yn sa pyni 

ia kane ka jinglong ka ktien Khasi. Namar kata, ia ka 
synjuk sut lieh, ka sut lieh, u briew , ka briew etc. bad ka 
synjuk ba lah ban pynjrong na kum kitei ki dei ki Noun 
phrase (NP) katbym pat pharia ia ki kyntien sha ki 
klas bapher. Kane kan pynsuk ia ki nongpule ba 
dang sdang ban iohi ia ka jinglong ka ktien Khasi. 

169. Ia ki synjuk kyntien kiba don lang bad ka 
verb pat yn khot Verb Phrase (VP) ha kane ka jingpulc 
katbym pat pharia ia ki kyntien sha ki klas bapher. 
Tang ba shwa ban buh ia kawei pa kawei ka kyntien 
ha la ka klas, don ki phrase barit hapoh ka VP ruh. 
Ynsa pyni ha rum. 

170. Dei ban shai Jpa ba katba ym pat paw hi ka 
verb ha ki kyntien babud ia ka Noun, ngi hiew shwa 
ia kita kiba paw lang bad ka Noun da ki NP. 

U briew ba shong ha pdeng surok ( NP ) 
u iam pangnud ia la u khun (VP). 

Katei ka sentens ka jrong ; hynrei don kiba kham 
jrong shuh shuh ruh. Don ruh kiba lyngkot. 

171. Kajingjrong kano kano ka phrase ka shong 
ha ka sentens hi. Don ki NP balyngkot. Kan iarap 
shibun ban kynmaw ia ka lynnong shaphang ka 
Pronoun; namar hangto labatai ba ym baroh kito ki 
kyntien kiba long pronoun. Ka daw ka long ba ka 
verb Khasi ka dawa determiner ha shwa jong ka bad 
kito ki kyntien kibym long pronoun ki dei ki deter- 
miner jong ka Verb. Ha kane ka nuksa yn shim tang 
ia ka NP, bad kata ruh, tang khyndiat eh. 

NP 

Nga u briew 
Ngi ki khynnah 
u briew 
ka briew 
i briew 

me u khunlung 
pha ka kynthei 
ki briew 
une u briew 
utai u briew etc. 

172. Na kitei ki phrase ha neng lah ban iohi ba 
ka NP kam lah ban kdew iaei u nongkren u mut 
namar ba jah ka Verb lane ka VP. Ba ka sentens kan 
pynshai ha ki nongsngap ka dci ban don la kumno 
kumno kawei ka Noun bad kawei ka Verb kumba la 
pyni ha ka dkhot 159. 

173. Na kawei ka pronoun lah ban pynmih katto 
katne ki NP da kaba pynkha kyntien shuh shuh ; 
hynrei hadien ba la pynkha,, ka pronoun ka duh noh 
lada ka Noun ka paw. Nuksa : 

Pronoun : U 

NP : U briew bastad 

U briew bastad ba shong ha surok bah 
U briew bastad ba shong ha surok bah 
bad uba icit ia la ka ri ha kaba la 
kha ia u 

Tang ha ka lain banyngkong ba ka u ka long 
pronoun; namar naduh ka lain baar ha ka NP pat 
ka long determiner jong ka noun briew . Wat la ka 

NP ka jrong kam lah pat ban pynmih jingmut ei 
ei namar ba ngim iohi ia ka kam ba ka la leh. Ha 
kaj*uh ka rukom, lah ban shim sa ia ka pronoun 
Ka bad sa pynkha NP na ka da kaba wan rah ia 
ka Noun. 

Pronoun : Ka 

NP : ka ling 

: ka ling basaw (ne) saw 
: ka i'ing basaw ba la tci halor u 
mawsiang ba u Don u la thied na 
u Mon. 

Ngi iohi ba don ki Verb ha katei ka synjuk 
bakhatduh hynrci ngim tip kata ka ling ka long kum- 
no, lane, jia aiu ia ka. Kumta lada ka synjuk ka 
iar ruh ka dang dei hi ka NP. 

174. Na kawei ka Noun ruh lah ban mill bun ki NP. 

Noun : khynnah 

NP : u khynnah 

u khynnah rit 

u khynnah rit ba shong ha jing- 
kharig iit 

u khynnah rit basngaid bad saw 
ki ngab uba wan na nongkyndong 

Ngi tip ba u khynnah u wan na nongkyndong ; 
hynrei aiu u leh mynta, ka jingkren kam shai namar 
ba jah ka VP; kumta baroh kitei ki dei tang ki NP. 

175. Ha ka dkhot 170 la batai ba ka synjuk 
“u iam pangnud ia la u khun” ka dei ka VP. Na 
katei ka VP lah ban ioh sa kawei ka NP “\i khun.” 

Bad kat kum ka jingbatai ha ka dkhot 166 ia katei 
ka VP ruh lah ban pharia shuh kumne: 

VP : u iam pangnud 
PP : ia la u khun 
NP : u khun 

Namar kata, ka VP banyngkong ha ka sentens ka 
kynthup ia kiwei pat ki phrase ia kiba ngi lah ban 
pynkyrpang kumba la pyni ha neng. 

176. Ia kawei pa kawei ka phrase lah ban pha- 
ria lane phi ah sha ki klas. 

Sentens : U bricw ba shong ha pdcng surok 
u iam pangnud ia la u khun. 

NP : U briew ba shong ha pdeng surok 

VP : u iam pangnud ia la u khun 

Yn pharia shwa ia ka NP sha ki phrase barit bad ki klas. 

NP : U briew 
AP : ba shong ha pdeng surok 
PP : ha pdeng surok 
Det. : U 
N : briew 
A : ba shong 
Prep : ha pdeng 
N : surok 

Shim sa ia ka VP bad leh kumjuh. 

VP : u iam pangnud 

PP : ia la u khun 

NP : u khun 

VP : u iam 

Det, : u 

V 

: iam 

Adv. 

: pangnud 

P 

: ia 

A 

: la 

Det. 

: u 

N 

: khun 


Ka kyntien la ha katei ka nuksa ka dawa jingbatai’ 
Ym kum ha ka lynnong V ba ka la ka long linking 
verb (LV) hangne ka pyndep ia ka kamram kum ka 
adjective. Ka iaryngkat bad ka own ha ka English, 
kata la u khun ka long own son. 


JINGP YRSHA NG 

1. Phiah ia kane ka sentens sha ki phrase, da pyni 
ia ki kyrteng kita ki phrase, bad sha ki klas. 

U khynnah u leit skul. 

2. Thaw lai tylli ki sentens da kaba pyndon kam da 
ki kyntien kiban iabiang thik bad ki klas ba la pyni. 

Determiner - Noun - Adjective - Det. - V - Adv. 

3. Thaw lai tylli kiwei pat ki sentens kiban kynthup 
ia kine : NP - VP - PP. 



